text:
Monday, November 3, 2014
CLEAN DRIVE, AGTULTULOY A MAIPAKAT
Cabugao, Ilocos Sur – Agtultuloy a maigannuat ti panagdaldalus babaen ti panangiyusuat dagiti pannakabagi ti Clean and Green Program ti Munisipio nangruna ita ta kalleppas ti dadakkel a selebrasion a kas iti All Saint’s Day ken iti mapaspasungadan a yaadani ti Paskua 2014 a panagsangpet dagiti Bakasionista, Balikbayan ken Turista ditoy ili a Cabugao, Ilocos Sur.
Segun ken ni MENRO Edgar S. Balangatan, AT, kaduana da Mr. Richard Pula ken ni Mr. Donnell Peralta a mangtartarawidwid kadagiti LGU Personnel nga agtitinnulong nga agdalus/mang-landscape iti Athletic Ground kasta metten kadagiti pampubliko a disso kas iti Parke, Plaza, Government Center ken ti National/Provincial Highway tapno agtultuloy a napintas ti mabuybuya iti aldaw wenno rabii.
Kanaig daytoy, kinuna ni Mr. Balangatan nga uray naisapribado ti pannakaidalimanek ti basura ket agtultuloy latta nga agaksionda babaen iti monitoring ken evaluation a pakairamanan kadagiti service barangay ti LGA Tech., Inc. tapno mapasayaat ti panagkammayetda iti pannakaidalimanek ti basura a pabor para iti pagsayaatan dagiti umili.
Manamnama nga iti napintas a kooperasion dagiti pannakabagi ti LGU-Cabugao a mangipatungpal kadaytoy ket naballigi latta ti pagbanagan dagiti trabaho ken programa a mailunsad iti salinong ti Gobierno Lokal ti ili a Cabugao. # (Web In-Action)
Segun ken ni MENRO Edgar S. Balangatan, AT, kaduana da Mr. Richard Pula ken ni Mr. Donnell Peralta a mangtartarawidwid kadagiti LGU Personnel nga agtitinnulong nga agdalus/mang-landscape iti Athletic Ground kasta metten kadagiti pampubliko a disso kas iti Parke, Plaza, Government Center ken ti National/Provincial Highway tapno agtultuloy a napintas ti mabuybuya iti aldaw wenno rabii.
Kanaig daytoy, kinuna ni Mr. Balangatan nga uray naisapribado ti pannakaidalimanek ti basura ket agtultuloy latta nga agaksionda babaen iti monitoring ken evaluation a pakairamanan kadagiti service barangay ti LGA Tech., Inc. tapno mapasayaat ti panagkammayetda iti pannakaidalimanek ti basura a pabor para iti pagsayaatan dagiti umili.
Manamnama nga iti napintas a kooperasion dagiti pannakabagi ti LGU-Cabugao a mangipatungpal kadaytoy ket naballigi latta ti pagbanagan dagiti trabaho ken programa a mailunsad iti salinong ti Gobierno Lokal ti ili a Cabugao. # (Web In-Action)
Posted by Bayan ng Cabugao, Ilocos Sur at 9:10 AM
Subscribe to: Post Comments (Atom)


c: text/html

text:
Kolum ni Jobert M. Pacnis
(Maudi a paset)
SINURSURAN (2)
Malaksid iti remediation, adda pay dayta masapul nga annongenda a home visitation. No nagsaganad a dua wenno tallo nga aldaw a naglangan ti ubing nga awan pakaammo, masapul a surnadan iti balayda. Kasta met dagiti maal-alimadamaden nga agsardeng ta naumadan wenno saandan a kayat ti sumrek. Agtrabahoda kano laengen iti talon, baybay, karayan ken katataan. Kuartanto met laeng ti sapulenda. Dagiti met dadduma, kaawan ti busbosenda ta rigat latta ti adda a kabibiag ti pamiliada.
Ket ditoy manen a napanunot ti pagadalanda ti mangiskolar iti ubing. Kitaenda dagiti talaga nga awanan (iti tulong dagiti opisial ti barangay) ken pursigido nga ubbing. Tunggal maysa kadakuada a mannursuro, adda iskolarenna nga ubing. Kababaan ti maysa.
Saanna a rigaten daytoy ta paseten ti sinapataanna a trabaho. Kayatna koma idi ti agkitakit ta adda pamiliana ket isu laeng ti namnamaenda. Ngem no malagipna ti ragsak ti makatulong, saannan a kuentaen ti maawan a para koma iti pamiliana.
Iti panag-home visitation-da, naimatanganna ti rupa ti biag dagiti adalanda. Agdammangda iti karayan babaen ti barangay. Kalpasanna, agtraysikeldanto pay laeng a dumanon iti pagadalan a daliasatenda dagiti likkalikkaong a dalan a nangtaraigid met laeng iti karayan.
Baybay iti amianan ken karayan iti abagatan ti nanglikmut kadagiti lima a feeder barangay ti pagadalanda. Ket iti ibibisitada kadagiti kasulinekan nga ubbingda, iti isla a kunkunada, saanna laeng a naimatangan no di ket narikna no kasano ti rigat dagitoy no kasta a sumrekda. Aglalo la ketdi no panagtutudo.
Naammuanna a no malikudanen ti ubing iti barangay/bangka a mangiballasiw kadakuada, awanen ti mabalinanna no di aglangan. Maminsan laeng nga agbiahe ti barangay. Malaksid laeng no adda pribado a barangay a rummuar tapno mapan makidapon wenno adda nasisita a rantaenna idiay plasa.
Iti met pantalan iti puseg ti barangay, manmano met ti agbiahe a traysikel. Ket no nakalikuden dagitoy nga agitulod iti estudiante, awanen ti maluganan.
Gapu ta katataan ti karayan a nanglikmut iti sibubukel a barangay, panagpingot (panagaramid iti nipa) ken panagaramid iti lambanog ti pangalapkapan dagiti agindeg. No panawenna, panagkalap kadagiti rasa, pasayan, ken kaggo. Nabaknang pay ti lugar iti exotic a taraon nga aw-awaganda iti ballasi wenno ayuyo. Iti paset nga asideg iti sabangan, adda panawen nga agadu dagiti rissing (annak ti rasa) ket dagitoy ti kalkalapen dagiti ubbing nga ilako kadagiti agangkat nga aggapu pay iti probinsia ti Pangasinan. Ngem maipariten daytoy ta nadlawanda a bimmassiten ti makalkalapanda a dadakkel a rasa.
Ti nadlawanna pay, manmano ti muyong iti aglawlaw ti pagtaengan dagiti ubbingda. Malaksid ngamin a katataan, nailet ti espasio a pagitukitanda koma iti uray dua kapuon laeng a tabungaw wenno ania man a nateng. Nalubo pay ti aglawlaw no katudona ken nakatangtangken met a pitak no kainitna.
Ngem kenkuana, nalaka laeng koma a solusionan daytoy no kayat a talaga dagiti nagannak. Mabalin nga agaramidda iti pagpatayan dagiti pagmulaanda a sako, nagawangan a botelia wenno plastic, ken uray pay dagiti daanen nga attak (pagala iti rasa) a didan maus-usar. Saan la ketdi a parikut ti pagsibog uray kalgaw ta nabuslon latta ti danum iti karayan a pannakaparaanganda payen no ar-arigen.
Dayta ti narugiannan iti klasena a TLE. Pinamulaanna dagiti sako a naggianan ti taep a dusa dagiti di mangsursurot iti pagalagadan ti eskuela. Kasta metten dagiti nabnabtak, nabutbuttawan a baldi ken lata a pagbasuraan. Kayatna ngamin nga ipamatmat nga uray awan ti umisu a pagmulaan, saan a rason tapno makapagmula naimbag la a nayon a taraon iti inaldaw wenno pangalapkapan no adu ti maapit.
Wen, iti panagbisitana, naawatanna no apay nga aglangan no maminsan dagiti ubbingda. Naawatanna no apay a di mammammigat dagitoy no dadduma. Nayasideg pay ti riknana kadagiti nagannak dagiti ubbingda bayat a kinapatpatangna dagitoy no kasano ti aginaldaw a panagbiagda, no ania dagiti arapaapda, ken pampanunot maipanggep kadagiti isyu iti aglawlaw.
Ken manen, kas idi adda pay laeng iti maysa a pribado a pagadalan idiay ilida, napaneknekanna nga iti sulsulinek, addada didiay ti pudpudno a tao. Napakumbabada, nadayawda, ken awan panaginkukuna ti pannakilangenda. Nariknana la unay dayta uray iti apagbiit laeng a kaaddana kadakuada.
Naikarina iti bagina: ad-adda pay nga ipateg, awatenna ti kasasaad dagiti ubbingda—ubbingda a nakanumnumo iti panagkita dagiti agad-adal iti sentro. Ammona, adda balitok kadakuada a nakalupkopan iti pitak. Masapul laeng ti anus a mangibagnos kadakuada.
Ket impasiguradona iti bagina, kayatna ti agbayag iti disso a nakaipalladawanna. Adda ditoy ti pudpudno a nakaawaganna nga adipen ti tisa.#

robotstxt: allowed

filter: keep


text:
Isuroyo Dagiti Annakyo
Ti Sekreto a Mabalinmo nga Ibaga iti Sabsabali
ADDA kadin sekreto a naibaga kenka?— * Adda sekreto a kayatko nga ibaga. Iti Biblia, naawagan dayta iti “sagrado a palimed a naidulin iti kinaulimek kadagiti nabayag a tiempo.” (Roma 16:25) Idi damo, ti Dios laeng ti makaammo iti “sagrado a palimed.” Kitaenta no kasano a sinigurado ti Dios a maammuan ti kaaduan daytoy a sekreto.
Sakbay ti amin, ammom kadi ti kaipapanan ti “sagrado”?— Kayatna a sawen ti nasantuan, nadalus, wenno espesial. Daytoy a sekreto ket naawagan iti sagrado a palimed gapu ta nagtaud iti nasantuan a Dios. Siasino dagiti ammom a mayat a mangammo iti daytoy nga espesial a sekreto?— Dagiti anghel. Kuna ti Biblia: “Dagitoy met laeng a banag ti tartarigagayan dagiti anghel a matmatan.” Wen, kayatda a matarusan daytoy a nasantuan a sekreto.—1 Pedro 1:12.
Idi immay ni Jesus ditoy daga, dinakamat ken inlawlawagna dayta a sagrado a palimed. Imbagana kadagiti adalanna: “Naited kadakayo ti sagrado a palimed ti pagarian ti Dios.” (Marcos 4:11) Naawatam kadi no ania dayta a sagrado a palimed?— Maipapan dayta iti Pagarian ti Dios nga insuro ni Jesus nga ikararagtayo.—Mateo 6:9, 10.
Ita, kitaenta no apay a nagbalin a sekreto ti Pagarian ti Dios “kadagiti nabayag a tiempo” agingga nga immay ni Jesus ditoy daga ken inlawlawagna dayta. Kalpasan a simmukir da Adan ken Eva iti linteg ti Dios ken naparuarda iti minuyongan ti Eden, naammuan dagiti adipen ti Dios a saan a nagbaliw ti panggepna a mamagbalin iti daga a paraiso. (Genesis 1:26-28; 2:8, 9; Isaias 45:18) Nagsuratda maipapan iti kinaragsak a sagrapento dagiti tattao ditoy daga iti sidong ti Pagarian ti Dios.—Salmo 37:11, 29; Isaias 11:6-9; 25:8; 33:24; 65:21-24.
Panunotem met no asino ti Agturay iti Pagarian ti Dios. Ammom kadi no asino ti pinili ti Dios nga Agturay?— Ti Anakna a “Prinsipe ti Kappia,” ni Jesu-Kristo. Kuna ti Biblia: “Ti naprinsipean a panagturay maiparabawto iti abagana.” (Isaias 9:6, 7) Masapul a maaddaanta iti “pannakaammo iti sagrado a palimed ti Dios, awan sabali, ni Kristo.” (Colosas 2:2) Napateg a maammuanta a ti biag ti immuna nga anghel (espiritu nga Anak) a pinarsua ti Dios ket inyakarna iti aanakan ni Maria. Dayta nga Anak a dati a mannakabalin nga anghel ket daydiay imbaon ti Dios ditoy daga kas sakripisio tapno maaddaantayo iti agnanayon a biag.—Mateo 20:28; Juan 3:16; 17:3.
Naammuanta a ni Jesus ti pinili ti Dios nga agbalin nga Agturay iti Pagarianna. Ngem adda pay nasken a maammuanta. Karaman iti dayta a sagrado a palimed ket addanto lallaki ken babbai a makikadua iti napagungar a ni Jesus ken makipagturaydanto kenkuana idiay langit.—Efeso 1:8-12.
Ammuenta ngarud dagiti nagan ti sumagmamano a kaduanto ni Jesus nga agturay idiay langit. Imbaga ni Jesus kadagiti matalek nga apostolna a mapan sadiay tapno mangisagana iti lugar para kadakuada. (Juan 14:2, 3) No sukimatenta dagiti sumaganad a teksto, maammuam ti nagan ti sumagmamano a lallaki ken babbai a makipagturay ken Jesus iti Pagarian ni Amana.—Mateo 10:2-4; Marcos 15:39-41; Juan 19:25.
Nabayag a tiempo a saan a naipakaammo ti bilang dagiti kakadua ni Jesus nga agturay iti Pagarianna. Ngem ammotayo itan ti bilangda. Ammom kadi?— Kuna ti Biblia a 144,000 ti bilangda. Karaman met daytoy iti sagrado a palimed.—Apocalipsis 14:1, 4.
Mamatika kadi a daytoy a “sagrado a palimed ti pagarian ti Dios” ti kasayaatan pay laeng a sekreto a mabalin a maammuan ti maysa a tao?— No kasta, ikagumaam nga ammuen ti maipapan iti dayta tapno mailawlawagmo iti adu a tattao.
^ par. 3 No adda ubing a kaduam nga agbasa, ti uged ket pammalagip nga agsardengkayo biit ken paregtaem nga iyebkasna ti kapanunotanna.


text:
Imperialismo
Ti imperialismo, a kas naipalplawag babaen ti Tattao ti Heograpia ti Nagtagitaoan, ket isu ti "ti pannakapartuat ken/wenno panagtaripatu ti saan nga agpadpada nga ekonomiko, kultural, ken teritorial a pannakibiang, a kadawyan a baetan dagiti estado ket kadawyan nga iti porma ti maysa nga imperio, a naibatay iti panagturturay ken subordinasion." [2] Daytoy ket kankanayon a naipanunotan iti negatibo a banag, a kas laeng ti eksplotasion kadagiti patneng a tao tapno mapabaknang ti babassit.[3] Ni Lewis Samuel Feuer ket nangilaslasin ti dua a nangruna a subkita ti imperialismo; ti umuna ket ti "regresibo nga imperialismo" a naibagbaga a kas ti puro a panagparukma, ti awan suppiatanna nga eksplotasion, panagpaawan wenno panagpabassit kadagit isaan a kinaykayat a tattao, ken ti panagipataeng dagiti kinaykayat a tattao kadagiti a teritorio, a kas pagarigan ti Nazi nga Alemania.[4] Ti maikadua a kita ket inbagbaga babaen ni Feuer ket isu ti "progresibo nga imperialismo" a nabangon babaen ti maysa a kosmopolitano a panirigan ti nagtagitaoan, a mangiragragpat ti pannakaiwaras ti sibilisasion kadagiti naipagpagarupan a "nakasanud" a kagimongan tapno maipangato ti alagaden dagiti kabibiag ken kultura kadagiti naparukma a teritorio, ken ti panagpalubos kadagiti naparukma a tattao a makitipon iti imperiala kagimongan, a kas pagarigan ti Romano nga Imperio ken ti Britaniko nga Imperio.[4]
Ti imperialismo ket kankanayon a mangiraman ti adu a panangiluwas ti puonan kadagiti ganganaet a pagilian para iti kapanggepan nga ekplotasion ken panangituray kadagiti puersa ti panagtrabtrabaho ken dagiti pagtagilakuanda. Ti imperialismo, ti kangatuan nga agpang ti kapitalismo, ket mangirepresenta ti agpang dagiti aggatgatang ti maysa a pagilian ket saanda a mabalin ti gumatang kadagiti amin a prudukto a napataud, ket birbiruken dagiti dadduma pay a paggatangan. Ti katurayan a langa ti imperialismo ket ti panagbaybayad kadagiti nagastus a puonan.
Ti kastoy a termino ket naipakpakat iti Lumaud a politikal ken ekonomiko a pannakaturay idi maika-19 ken maika-20 a sigsiglo. Adda dagiti mannurat, a kas ni Edward Said, ket nawatwatiwat a nagus-usar ti termino a manginagan ti aniaman a sistema ti panangituray ken subordinasion a naurnos nga adda ti imperial a katengngaan ket napalpalikmutan. Segun ti Marxista historiador, a ni Walter Rodney, ti imperialismo ket kabuksilan ti kapitalista a panagpadakkel. Daytoy ket kinabuksilan a dagiti Europeano (ken Amianan nga Amerika ken Hapon ) kapitalista ket napilitan babaen ti kaunegan a lohiko kadagiti kompetitibo a sistemada tapno mangsukisok iti ballasiw taaw kadagiti basbassit a naparang-ay a pagilian nga opurtunidad tapno matengngelda ti naata material, tapno agbiruk kadagiti pagilakuan, ken agbiruk kadagiti pagganansiaan a pagobraan ti puonanan.
Daytoy ket sapsap a naawawat a ti moderno nga aldaw a [kolonialismo]] ket ti panagpadakkel ti imperialismo ket saan a mabalin a rumsua nga awan ti naud-udi. Ti kagayatan ti "inpormal" nga imperialismo nga awan kadagiti porma a kolonia ket husto a naipalplawag ken agtultuloy a kontrobersial a topiko kadagiti historiador.[5]
Dagiti nagibasaran[urnosen | urnosen ti taudan]
- ^ S. Gertrude Millin, Rhodes, Londres: 1933, p.138.
- ^ Johnston, Ronald John (2000). Ti Diksionario ti Heograpia ti Nagtagitaoan (Maika-4 nga ed.). Wiley-Blackwell. p. 375. ISBN 0-631-20561-6
- ^ http://robertnielsen21.wordpress.com/2012/05/18/war-is-a-racket/
- ^ a b Lewis Samuel Feuer. Ti Imperialismo ken ti Kontra-Imperialista nga Isip. Transaction Publishers, 1989. P. 4.
- ^ Barbara Bush (2006). Imperialism And Postcolonialism. Pearson Longman. p. 46. ISBN 978-0-582-50583-4. Naala idi 28 Septiembre 2012.


text:
Dupudop ti napan nagpaagas nga umili ken naggapu pay iti dadduma nga ili ken benneg ti sosiedad tapno gundawayanda iti naipaay a libre a medical treatment ket nakategoria dagiti nagagasanda iti Medical, Dental, Surgery (Minor kas iti operasion ti cysts ken circumcision), Pedia, BP, Glucose Count ken panag-check up iti an-annayen ti mata ken panagitedda pay iti libre a Sunglasses.
Timmulong met dagiti Medical Personnel ti RHU Cabugao nga idauluan ni Dr. Bernardino M. De Gracia, OIC Municipal Health Officer kadagiti bisita a Dodoktor.
Impakaammo dagiti Medical Representatives iti pannaki-amad ti Web In-Action iti dayta a petsa a sakbayna ket naggapuda iti Tacloban City a nagitedanda met iti libre a serbisio ti panagagas para kadagiti biniktima ti Supertyphoon Yolanda nupay iti Ilocos Sur iti kangrunaan a turongen ti Medical Team-da.
Mapatta-patta nga iwayatda ti Medical Mission kadagiti ili ti Probinsia ti Ilocos Sur agingga inton Disiembre 22, 2013.
Daytoy a tignay-sibiko ken medikal ket tinawen nga ar-aramiden ti grupo ket maysa ti ili ti Cabugao, Ilocos Sur a mabembenepisiaran kadaytoy babaen iti nasinged a pannakikammayet ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Naaramid ti Luncheon ken panagsasarita nga insagana ti LGU Cabugao kadagiti sangaili a taga-ballasiw taaw iti Municipal Conference Building kas panangiparikna ti nabara a panangsarabo ti Pamilia-LGU Cabugao ken umili ti Cabugao, Ilocos Sur kadakuada. # (Web In-Action)


text:
Salaysay ni Eden A. Alviar
NAGLABASEN TI 34 a tawen a pannakapapatay ni Senador Benigno “Ninoy” Aquino III idi Agosto 21, 2017. Ngem maanninawan a saan pay a naan-anay a naglunit ti sugat a naparnuay iti puso ken panunot dagiti adu a Pilipino.
Malaglagip latta dagiti daaduma a Pilipino daydi naranggas a pannakapapatay ni Ninoy sadiay tarmac ti Manila International Airport idi malem ti Agosto 21, 1983.
Idi pasado ala-una iti malem iti dayta a Domingo, nagdisso iti tarmac ti MIA ti China Air Lines Flight 811 a nagluganan ni Ninoy a kinadua ti kayongna a ni ABC News correspondent Ken Kashiwahara ken dadduma pay a kameng ti media. Naggapu ti eroplano manipud iti Taiwan.
Iti uneg ken ruar ti MIA, nasurok a 1,000 a soldado ken polis dagiti namandar a mangipaay iti seguridad iti idadateng ni Ninoy kalpasan ti tallo a tawen a panagpaingna sadiay Estados Unidos.
Apaman a nagdisso ti eroplano a nagluganan ni Ninoy, ket sigida nga immuli dagiti soldado ti Aviation Security Command tapno arestaren ken bayabayenda ni Ninoy. Inruar dagiti soldado ni Ninoy iti jet bridge nga agpababa iti staircase iti apron nga ayan ti agur-uray a military van a mangitulod kenkuana sadiay Fort Bonifacio.
Sakbay a naan-anay a nakababa ni Ninoy iti agdan iti asideg ti van, gimluong dagiti nagsasaruno a putok. Idi nagsardengen dagiti putok, napasag iti tarmac ni Ninoy ken ti lalaki a nakaaruat ti asul a maintainance uniform nga idi agangay ket nabigbig a ni Rolando Galman ken intudo dagiti soldado a nangpatay iti senador babaen ti Smith & Wesson Revolver .357.
Dagus nga inkarga dagiti dua a soldado ni Ninoy iti AVSECOM van ken naitaray sadiay Fort Bonifacio Hospital ngem natayen isuna gapu iti pannakapaltog ti ulona. Nabati ken natatek met iti buli ti napasag a lalaki a napabasol a pimmaltog ken ni Ninoy.
Dayta a kanito ti nagpatinggaan ti namaris a biag ti senador a napapati a ginibusan ti buli a naitiro iti ulona.
Nabutosan ni Ninoy a senador idi 1967 iti tawenna a 37 kalpasan ti panagserbina sadiay Tarlac kas gobernador ken bise gobernador ti probinsia, ken mayor ti ilina a Concepcion. Kas senador, nagbalin a nainget a kritiko ni Marcos, ken nabigbig a sumingsingising a lider ti Liberal Party a manamnama a kandidato iti sumaruno a Presidential election no saan a naideklara ti Martial Law.
Apaman a naideklarar ti Martial Law idi Septiembre 21, 1972, ni Ninoy ti maysa kadagiti immuna a natiliw a lider ti oposision. Nabalud sadiay Fort Bonifacio ken Fort Magsaysay sadiay Laur, Nueva Ecija gapu kadagiti kaso a murder, illegal possession of firearms ken subversion, kaduana dagiti lider ti New People’s Army a da Bernabe Buscayno alias Komander Dante ken ti nagbalin a rebelde a soldado a ni Lt. Victor Corpuz. Kinedngan ida ti military tribunal a mabitay idi 1977, ngem saan a naipakat ti sentensiada.
Uray nakabalud, binukel ni Ninoy ti partido a Lakas ng Bayan idi 1978 a kaduana a nagkandidato para ti Interim Batasan Pambansa iti Metro Manila ngem inabak ida dagiti kandidato ti Kilusang Bagong Lipunan a binukel ni Marcos.
Idi 1980, nagsagaba ni Ninoy iti atake iti puso. Napalubosan a napan nagpaopera iti pusona sadiay Houston, Texas, USA. Nagtalinaed sadiay Massachusetts iti tallo a tawen agingga a nagawid iti Pilipinas.
Dinayyeg ti pannakapapatay ni Ninoy ti adminitrasion ni Marcos. Riniwriw dagiti Pilipino nangruna dagiti taga-Metro Manila ken Central Luzon a nakipagladingit iti ipapatayna. Binukel ni Marcos ti Fernando Fact Finding Commission ken Agrava Commission a nagimbestigar iti pannakapapatay ni Ninoy. Ngem saan a naawat ti oposision dagiti takuat ken duktalda. Naabsuelto met iti Sandiganbayan dagiti immuna a naidarum iti pannakapapatay ni Ninoy, pakairamanan ni AFP Chief of Staff General Fabian Ver.
Ti pannakapapatay ni Ninoy ket pinagkaykaysana dagiti lider ti oposision iti nagduduma a paset ti pagilian, ken nagbalin a simbolo ti panagtitimpuyogda ti balona a ni Corazon “Cory” Aquino. Idi naangay ti Presidential Snap Elections iti Pilipinas idi Pebrero 7, 1986, nagbalin a kandidato ti partido nga United Democratic Opposition da Cory a para presidente, kaduana ni Salvador Laurel a para bise presidente. Nakabalubalda da Marcos a nagpailayon a para presidente ken Arturo Tolentino a para bise presidente
Uray opisial a naideklarar da Marcos ken Tolentino iti eleksion, nagsaknap dagiti alegasion ti panagsuitik a nangsilmut ti pannakapasamak ti umuna nga EDSA People Power Revolution nga inyusuat dagiti kaaliado ni Marcos a da Defense Minister Juan Ponce Enrile ken Lt. Gen. Fidel Ramos. Dayta a pasamak ti nangisaad iti akem ken Cory kas presidente, ken nangpapanaw ken ni Marcos a napan nagpaing sadiay Hawaii, USA.
Adun a namaris a pasamak dagiti simmaruno kalpasan ti pannakapapatay ni Ninoy. Naisubli ti demokrasia ken bileg dagiti umili iti eleksion. Idi 2010, nangabak met a Presidente ti Pilipinas ti junior ni Ninoy, ni Benigno Simeon “Noynoy” Aquino III.
Kalpasan ti 34 a tawen a pannakapapatay ni Ninoy, kasla burburtia ken batibat pay laeng kadagiti dadduma a Pilipino ti napasamak kenkuana ta agpapan ita uray adda dagiti nasentensian a nagbasol ngem nagtalinaed a palimed no sino ti akin-utek iti pannakapapatayna.
Idi 1985, napilaan iti murder iti Sandiganbayan dagiti 25 a soldado ken maysa a sibilian gapu iti pannakapapatay ni Ninoy, ngem naabsueltoda. Idi panawen ni Cory idi 1986, nabiag manen ti kaso ket nasentensiaan iti life imprisonment dagiti 16 a soldado iti pannakatay ni Ninoy a pakairamanan da Brig. Gen. Luther Custodio; Capt. Romeo Bautista; 2nd Lt. Jesús Castro; Sergeants Claro Lat, Arnulfo de Mesa, Filomeno Miranda, Rolando de Guzman, Ernesto Mateo, Rodolfo Desolong, Ruben Aquino, ken Arnulfo Artates; Constable Rogelio Moreno (ti naitudo a gunman); M/Sgt. Pablo Martínez; C1C Mario Lazaga; A1C Cordova Estelo; ken A1C Felizardo Taran.
Natay ni Custodio iti pagbaludan gapu iti sakit a kanser, ken ni Lazaga gapu iti atake ti puso. Kabayatan ti panagtakem ni Presidente Gloria Macapagal Arroyo, pinarolanna ni Martinez idi 2007 ngem natay daytoy iti aksidente iti lugan idi 2014. Idi Marso 2009, nawayawayaan dagiti naudi a balud iti pannakapapatay ni Ninoy gapu iti humanitarian reason.
Kalpasan ti 34 a tawen a pannakapapatay ni Ninoy, aglunit koman ti sugat a pinarnuayna kadagiti kaunggan ken panunot dagiti Pilipino tapno makapagkaykaysada nga agturong para iti nakappia ken nadur-as a panagbiag.#


text:
Tapno maikkan dagiti empleado iti gobierno iti naan-anay a gundaway a mangselebrar iti Paskua ken Baro a Tawen iti denna dagiti pamilia ken patpatgenda, sinuspende ti Malakaniang ti trabaho iti gobierno iti Disiembre 26, 2017 ken Enero 2018.
Kas maibatay iti Memorandum Circular No. 37 a pinirmaan ni Executive Secretary Salvador Medialdea, babaen ti otoridad ni Presidente Rodrigo Duterte, nasuspende ti trabaho iti gobierno iti Disiembre 26, 2017 ken Enero 2, 2018.
“Kanayon iti Proclamation Nos. 5 (s. 2016) ken 269 (s. 20170 nga inyisio ti Presidente a nangideklara iti Disiembre 25, 2017 (Aldaw ti Paskua) ken enero 1, 2018 (Aldaw ti Baro a Tawen) kas regular a holidays, ken tapno maikkan dagiti empleado ti gobierno iti naan-anay nga oportunidad a mangselebrar iti holidays iti denna dagiti pamilia ken ipatpategda, pakairamanan dagiti korporasion a kukua ken adda iti kontrol ti gobierno, government financial institutions, state universities and colleges, local government units, ken dadduma nga ahensia ken instrumentalidad, nasuspenso ti trabaho iti gobierno iti Disiembre 26, 2017 ken Enero 1, 2018,” paset a naipalaon iti memorandum.
Nupay kasta, linaon ti memorandum a dagiti ahensa a nainbolbar ti annongenda iti pannakaipaay iti basic ken serbisio ti salun-at, panagsagana/panagresponde kadagiti didigra ken kalamidad, ken/wenno iti panangannong kadagiti sabali a napateg a serbisio ket agtultuloy dagiti operasionda ken pannakaited dagiti kasapulan a serbisio.
Kinuna pay ti memorandum nga adda iti diskresion dagiti pangulo ken mangimaton ti suspension iti trabaho kadagiti dadduma a sanga ti gobierno ken dagiti independiente a komision wenno bagi, kasta met kadagiti pribado a kompania ken op-opisina kadagiti nasao a petsa. (Tawid News)


text:
Kodigo ti pagilian
Ti kodkodigo ti pagilian ket dagiti ababa nga alpabetiko wenno numeriko a kodkodigo ti heograpia (dagiti kodigo ti heograpia a naparang-ay tapno mangirepresenta kadagiti pagilian ken dagiti agkamkammatalek a lugar, para iti panagusar ti panagproseso ti datos ken dagiti komunikasion. Adda metten dagiti nadumaduma a sistema a napadur-as a mangaramid iti daytoy. Ti kaaduan a naam-ammuan kadagitoy ket ti ISO 3166-1. Ti termino a kodigo ti pagilian ket kankanayon a mangitudo kadagiti internasional a kodkodigo ti panagtelepono, ti E.164 a panagtawag a kodkodigo ti pagilian.
Dagiti linaon
ISO 3166-1[urnosen | urnosen ti taudan]
Daytoy nga alagaden ket mangipalawag kadagiti kaaduan a pagilian ken dagiti agkamkammatalek a lugar iti lubong:
- ti dua a letra (ISO 3166-1 alpha-2)
- ti tallo a letra (ISO 3166-1 alpha-3), ken
- ti talllo a bilang a numeriko a kodigo (ISO 3166-1 a numeriko) .
Dagiti dua letra a kodigo ket inus-usar a kas ti batayan kadagiti dadduma a kodigo wenno dagiti panangipakat, kas pagarigan,
- para iti kodkodigo ti kuarta ti ISO 4217
- nga adda met dagiti pagigiddiatan, para iti kodigo ti pagilian ti nagnagan ti kangatuan nga agpang ti dominio (ccTLDs) iti Internet: listaan dagiti kangatuan a dominio ti internet.
Para kadagiti adu pay a panangipakat kitaen ti ISO 3166-1 alpha-2.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Listaan dagiti kodigo ti pagilian ken ti ababa a pakaammo ti pagilian
- Panagtelepono a Kodkodigo ti Pagilian ken Kodkodigo ti Lugar dagiti Siudad
- Panangipadpada kadagiti nadumaduma a sistema
- Ti panangipadpada kadagiti ISO, IFS ken dadduma pay nga addaan kadagiti nota
- Rehional a kodkodigo ti Nagkaykaysa a Pagpagilian
- Kodkodigo ti pagilian nga addaan kadagiti kodigo ti siudad iti uneg ti tunggal maysa a pagilian nga addaan ti ababa a deskripsion ti pagilian


text:
Monday, July 18, 2016
MINITING NI MAYOR JOSH EDWARD DAGITI JOB ORDER PERSONNEL
Cabugao, Ilocos Sur – Naangay ti miting dagiti Job Order Personnel ti LGU-Cabugao iti Barangay Hall, Barangay Rizal, Cabugao, Ilocos Sur idi Hulio 15, 2016.
Nagatendar ni Mayor Josh Edward S. Cobangbang iti umuna a panagmiting dagiti JOs iti kabarbaro nga Administrasion dagiti Opisiales-Lokal ti ili. Nagatendar da Miss Teresita S. Sison, HRM Officer ken ni Mrs. Edith Z. Galamgam, Staff ti HRMO iti nasao a miting.
Kangrunaan nga anag ti panagsarita ni Mayor Josh Edward ket iti naan-anay koma a pannakaipatungpal iti agtultuloy a pannakapasayaat ti serbisio dagiti Job Order Personnel tapno aramidenda iti trabahoda ken pagrebbenganda maibatay iti pagannurotan nga ituyang ti LGU para kadakuada.
Nakikaysa met ni ABC President Thaddeus U. Soller iti nasao a taripnong. # (Web In-Action)
Posted by Bayan ng Cabugao, Ilocos Sur at 8:49 AM
Subscribe to: Post Comments (Atom)


text:
pakaipaskilan dagiti kaudian a partuat, gannuat, pasamak ken damag iti daniw ken musika dagiti ilokano
2.22.2012
Iti Tay-ak ti Musika: Naraniag ti Bituen ni Eugene!
Maaw-awagan
ita iti Pinoy Power Idol ni Eugene Tunac Marquez. Naibasar daytoy iti maysa a
programa iti Hawaii a nangabakanna. (Nakabase ni Eugene ken ti amana, ni
Victorino Marquez) iti Hawaii, ti isla a pagnaedan ti reprep nga Ilokano.)
Adda
dagiti mangibagbaga nga isu ti sumaruno a Vhen Bautista ni Eugene. Saan met a
diak umanamong ta adda met inalatna daytoy ubing. Ngem nasaysayaat sa no Pinoy
Power Idol lattan ti awagtayo kenkuana, tapno saan unay a ma-pressure no
maibilang nga isuna ti sumaruno a Vhen Bautista. Ken nawaywaya a mangtakuat no
ania met ti kayatna a dana a surotenna iti tay-ak ti musika.
Adtoy man
ti kolum ni Angelo 'Eloy' Padua (Di Pay Naluto, Naibusen) iti Bannawag,
Nobiembre 7, 2011 a bilang:
KAS
impadamagtayo idin ditoy, Kabagis, babaen ken ni Kabagis Leilanie G. Adriano,
maysa kadagiti masipsiputan ti bituenna iti tay-ak ti musika nangruna iti
America ni Eugene Tunac Marquez.
Ita,
adtoy ti sabali a padamag maipanggep ken ni Eugene, kas impadamag met ni
Kabagis Eliseo “Rudy” Contillo ti Narvacan, Ilocos Sur.
Kas kuna
ni Kabagis Rudy, mairuaren iti mabiit ti umuna a CD album ni Eugene. Napauluan
iti “Sagibo iti Amianan” ken iruar ti Sagibo Records.
Gumatangkayo
man ketdi, ‘bagis, ta denggenyo man met.
* * *
Naipasngay
ni Eugene idi Nobiembre 20, 1999 iti San Pablo, San Nicolas, I.N. kada
Victorino Marquez (NA), ken Maggie Margaret Tunac-Marquez a maysa a radio
broadcaster ken anaunser. Agnaedda itan idiay Hawaii.
Sangapulona
laeng idi mapan idiay Hawaii a kaduana ti amana. Ngem nangrugi nga agduyos nga
agkanta idi agtawen iti 5.
Iti
edadna ita a 12, adun ti nakisalisalanna iti panagkanta. Kameng pay iti School
Drama Club iti Aliamanu a pagadalanda.
* * *
Ni met
Eugene ti umuna a kampeon iti Pinoy Power Idol a maisaysayangkat iti Radio
Station KPHI iti Honolulu. Kuna ti amana nga idolona da Vhen Bautista ken ni
Bruno Mars ket isu ti masansan a tuladenna ti estilona nga agkanta.
* * *
Saan
laeng a nalaing nga agkanta ni Eugene, ‘bagis. Masirib pay. Maysa kadagiti
kasariritan iti klasena.
Ken
napagraemnakami. Wen, ta iti laksid ti kaaddanan iti US, pagaayatna pay laeng
ti musika ni Ilokano.
Daytoy ti
gapuna (kas kinuna ni Kabagis Rudy) a mismo a ni Vhen Bautista, Prince of
Ilocano Songs a nakabase met itan idiay US, ti nangputar iti musika dagiti
kanta iti umuna nga albumna ni Eugene nga Ilokano. Ken mismo a ti
pagdidinnamagan a musical arranger iti America a ni Pierre Grill ti nangareglo
iti accompaniment wenno kompaniarna.
* * *
Ania
ngarud ti naidumduma itoy nga, kunam, ‘bagis?
Saan a
tradisional ti nga Ilokano songs dagiti linaonna. Kabarbaro iti panagramantayo
nga Ilokano. No daniw koma, avant garde. Pierre Grill, kunam man.
* * *
Malaksid
ken ni Eugene, maam-ammo met iti nasao nga album da Victor Marquez ken Joebert
Tunac Marquez.
Ken
nairaman dagiti lyrics ti kanta a pinutar ni Robert de la Cruz a “Bisio” ken ti
“Inang” ni Ben Pacris.
Ala, ket
ania pay laeng ti ur-urayem, ‘bagis. Tulongantayo man daytoy pada nga Ilokano.
Ta no
maitan-ok, maitan-oktayo met amin a Saluyot!—O


text:
Ken Lina Esta
Idatonko dagiti linnaaw iti sappuyot dagiti busel.
Rosaska iti naridam a bigat, agriing kas iti duayya
Ti ina a malukag iti anil-il ti ubing
Ti maladaga dagiti ngatangata ti gasat.
Sika ngamin ti kakaen dagiti namnama
Iti kalsada dagiti pannakigasanggasat.
Adu a panagdaliasat, adu a panangnagan
Kas iti adu a panagkasangay ti arapaap.
Ngamin ta maysa a ritual daytoy:
Ti panangidayyeng iti kinaasinno
Iti silabaria dagiti maikur-it a kinatao,
Mapartuat iti parbo a kinadungngo.
Adda iti dakulap dagiti salakan.
Iti lukong, kas iti sentido ket ti sao
A kontra ti pannakaiyaw-awan
Iti man agmatuon wenno iti kaltaang.
Makaperdi iti salun-at, kunam a kanayon
Ngem narabaw ti iiseman, kas garikgik
Ti puso a kankanayon a mamakawan
Iti basol kas iti tawid ti agkibaltang.
Isu nga iti hardin dagiti baro a bannawag
Aguray ti sulbod kadagiti makabang-ar
A linnaaw, mangsutsutilto iti agberde
A bulong ti kalendario a manglalaaw.
A Solver Agcaoili, Honolulu, Hawai’i/Sept 2008


text:
Baloi, Lanao del Norte
Ti Baloi ket maysa a maika-3 a klase nga ili iti probinsia ti Lanao del Norte iti Filipinas.
Dagiti baranggay[urnosen | urnosen ti taudan]
Ti Baloi ket nabingbingay a politikal iti 21 a barbaranggay.[2]
- Abaga
- Adapun-Ali (Dariat)
- Angandog (Bulao)
- Angayen (Balut)
- Bangko
- Batolacongan (Basagad)
- Buenavista
- Seabay
- Landa (Gadongan)
- Port Royal
- Mamaan
- Maria Cristina
- Matampay
- Nangka
- Pacalundo
- Poblacion East
- Poblacion West
- Sandor (Daduan)
- Sangcad (Cormatan )
- Sarip-Alawi (Payawan)
- Sigayan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Norte". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
TI PAGWANAWANAN Disiembre 2012 | Nasaysayaat Ngem Krismas
Ania ti rumbeng nga aramidem no tiempo ti Krismas? Adda kadi banag a nasaysayaat?
TOPIKO ITI AKKUB
Panangbirok iti Kaipapanan ti Krismas
Napateg ti pannakikadua iti pamilia ken gagayyem, panangtulong kadagiti agkasapulan, ken pananglaglagip ken Jesus. Ania ti kapatgan?
TOPIKO ITI AKKUB
Pananglaglagip ken Jesu-Kristo
Kasanotayo a maipakita a raraemen ken laglagipentayo ni Jesus?
TOPIKO ITI AKKUB
Ti Ragsak iti Panangted
Ti panagregalo no tiempo ti Krismas ket ad-adda a mangpadanag imbes a mangparagsak. Ania dagiti prinsipio ti Biblia a makatulong?
TOPIKO ITI AKKUB
Panangtulong Kadagiti Agkasapulan
Paregtaennatayo ti Sao ti Dios nga agbalin a naasi ken naparabur iti intero a makatawen. Ania ti espesipiko a balakad nga ipaayna?
TOPIKO ITI AKKUB
Panagkakadua kas Pamilia
TOPIKO ITI AKKUB
“Talna Kadagiti Tattao nga Addaan Naimbag a Nakem”
Ania ti makatulong kadagiti pasurot ni Jesus a maaddaan iti pudpudno ken manayon a talna?
TOPIKO ITI AKKUB
Nabirokanda ti Nasaysayaat a Banag
Minilion a Kristiano ti saan nga agselebrar iti Krismas. Apay ngata a kasta ti desisionda?
SALUDSOD DAGITI AGBASBASA
Apay nga Adda Dagiti Saan nga Agselebrar iti Krismas?
Usigem ti uppat a rason no apay a minilion a mangay-ayat ken Jesus ti saan nga agselebrar iti Krismas.
UMADANIKA ITI DIOS
Adda Kadi ti Naganmo iti ‘Libro ti Dios a Pakalaglagipan’?
Ania daytoy a libro ken kasano a maisurat ti naganmo iti dayta?
PAKASARITAAN TI BIAG
Nasarakak Met Laengen ti Pudno a Wayawaya!
Basaem no kasano a nakalasat ni Maria Kilin kas maysa a balud idiay North Korea, ken no kasano a nakatulong dagiti kinapudno iti Biblia tapno mabirokanna ti pudno a wayawaya.
AGSURSUROKA ITI SAO TI DIOS
Apay nga Imbaon ti Dios Ditoy Daga ni Jesus?
Ammuem no apay nga immay ni Jesus ditoy daga ken no kasanotayo a mabembenepisiaran ita.
Patiem Kadi a Nagbiagka Idin?
Popularen ti panamati iti reinkarnasion. Ngem dayta kadi ti isursuro ti Biblia?
Ammoyo Kadi?
Ammuem ti maipapan iti asin iti Dead Sea ken ti pateg ti sinsilio a drakma idi kaaldawan ni Jesus.
Ania Daytoy Nasumsumokkon?
Basaem no kasano a nagadal iti sign language ti maysa a misionera idiay Benin tapno matulonganna dagiti tuleng a tattao nga agbalin a nasinged iti Dios.
Panagusar iti Kosmetiko Idi Tiempo ti Biblia
Ania a pagpapintas ti inusar dagiti babbai idi tiempo ti Biblia?
“Saan nga Aglibak ti Historia”
Idi Abril 1, 1951, ginasut a Saksi ni Jehova ti naipanaw manipud Estonia a naipan idiay Siberia. Apay?
ISUROYO DAGITI ANNAKYO
Matalek Latta ni Jotam Nupay Adda Problema ti Pamiliada
Kasanoka nga agbalin a nasinged iti Dios uray no saan nga agserserbi dagiti nagannakmo?


text:
Wednesday, October 31, 2012
SEEDLINGS TI NATENG, INWARAS TI MSWDO KADAGITI 4 P’S
Cabugao, Ilocos Sur – Naaramid ti Distribution ti Vegetable seedlings babaen kadagiti pannakabagi ti Municipal Social Welfare and Development Office (MSWDO) ti ili a Cabugao babaen ti panangidaulo ni MSWD Officer Mrs. Lydia S. Gazmen iti umabot iti 359 a Pamilia a 4 P’s Beneficiaries iti Brgy. Namruangan, Sabang, Daclapan ken Dardarat idi Oktubre 29, 2012.
Imbatad ni Miss Aida Cueto, pannakabagi ti MSWDO, a ti pannakaiwaras dagiti seedlings ket paset ti mainayon a panangtulong kadagiti nadakamat a pamilia kas napagnanamingan iti Family Development Session (FDS) a naigannuat kadakuada maipapan iti Intensive Bio-Gardening idi bulan ti Setiembre 2012.
Dagiti klase ti seedlings a naited ket iti tarong, kamatis, tabungaw, karabasa, kabatiti ken paria. Dagitoy a tulong ket naggapu iti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno mailungalong ti panagmula iti arubayan iti nateng a makatulong a mangnayon ti kasapulan dagiti umili nangruna kadagiti barangay. # (Web In-Action)
Posted by Bayan ng Cabugao, Ilocos Sur at 8:33 AM
Subscribe to: Post Comments (Atom)


text:
Immuna a paset ti programa ti Recognition. Nag-Welcome Talk ni Mr. Reynaldo Lopez, NISTC Day Care Service Parents Group President. Nag-Words of Welcome ni Salahodhen Ibrahim. Naisaganad ti Children’s Wish babaen kadagiti Graduates. Naaramid ti pannakaited ti Awards kadagiti Most Outstanding, Outstanding ken Most Improved Graduates.
Kalpasan ti pannakaaramid dagiti Intermission Numbers, naipaay ti Delivery of the Mantle of Responsibility babaen ken ni Charmaine Agabao, Most Outstanding Graduate. Acceptance of the Mantle of Responsibility ti binagi ni Salahodhen Ibrahim.
Naited pay ti Gold Medals iti nakagun-od iti Academic Awards, Loyalty Awards, Meritorious Awards ken Special Awards babaen kadagiti nagannak. Nag-Closing Remarks ni Mrs. Lina Paet. Master of Ceremony da Mr. Rudy Ilar ken ni Mr. Ferico Arcebal.
Iti naaramid a Coronation Rites, kinoronaan da Brgy. Rizal Kagawad Victorino Sonido ken ni Brgy. Treasurer Ms. Lutgarda Galamgam ni King Jamaloden Mustapha 1st idinto ta da Kagawad Christian Fernandez ken ni Kagawad Marina G. Acosta ti nangisaad ti korona ni Queen Antonia Sofia Inong 1st. Innem a paris a Prin sipe ken Prinsesa iti nangbukel ti Royal Court. # (Web In-Action)


text:
Sistema ti immuno
Ti sistema ti immuno ket maysa a sistema dagiti biolohiko nga estruktura ken dagiti proseso iti kaunegan ti maysa nga organismo a mangsalaknib kadagiti sakit. Tapno nasayaat nga agannong , ti maysa a sistema ti immuno ket nasken a makaduktal kadagiti adu a kita dagiti ahente, manipud kadagiti birus aginggana kadagiti parasitiko nga igges, ken mangilasin kaniada manipud kadagiti bukod ti organismo a nasalun-at a kulanit.
Dagiti patoheno ket mabalinda ti napardas nga agbaliw ken umammpon, ken isunga makaliklikda ti pannakaduktal ken neutralisasion babaen ti sistema ti immuno, nupay kasta, dagiti nadumaduma a mekanismo ti depensa ket agbalbaliwda met tapno mabigbiganda ket madadaelda dagiti patoheno. Uray dagiti simple a uniselular nga organismo a kas ti bakteria ket agtagikuada ti rudimentario a sistema ti immuno, kadagiti porma iti ensima a mangprotekta kadagitoy kadagiti pannakaalis ti bakteriopago. Dagiti dadduma pay a batayan a mekanismo ti immuno ket nagbalbaliw kadagiti taga-ugma nga eukariota ken nabatbatida kadagiti moderno a nagtataudanda, kasla dagiti mula ken dagiti insekto.


text:
Naga, Cebu
Ti Siudad ti Naga ket maysa a komponente a siudad iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Siudad ti Naga ket nabingbingay a politikal iti 28 a barbaranggay.[2]
- Alfaco
- Bairan
- Balirong
- Cabungahan
- Cantao-an
- Central Poblacion
- Cogon
- Colon
- East Poblacion
- Inoburan
- Inayagan
- Jaguimit
- Lanas
- Langtad
- Lutac
- Mainit
- Mayana
- Naalad
- North Poblacion
- Pangdan
- Patag
- South Poblacion
- Tagjaguimit
- Tangke
- Tinaan
- Tuyan
- Uling
- West Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Glenn Frey
Ni Glenn Lewis Frey (/fraɪ/; Nobiembre 6, 1948 – Enero 18, 2016) maysa idi nga Amerikano a kumakanta, mannurat ti kanta, produser ken aktor, kaaduan nga ammo a kas kameng ti banda ti rock iti Eagles. Idi las-ud dagiti tawen ti 1970, ni Frey ket nagtoktokar iti gitara iti banda, ken nagtoktokar pay iti piano ken ti teklado. Kaduana idi ni Don Henley, ni Frey ket maysa idi kadagiti kangrunaan a kumakanta iti Eagles; isu ket kimmanta kadagiti mangiyuna a bokal a kas ti "Take It Easy", "Peaceful Easy Feeling", "Tequila Sunrise", "Already Gone", "Lyin' Eyes", "New Kid in Town"ken "Heartache Tonight".
Kalpasan ti panagsisina ti Eagles idi 1980, ni Frey ket napan iti solo a karerna. Isu ket nangipablaak iti immuna nga albumna iti No Fun Aloud, idi 1982 ken nangirekord pay iti Top 40 hits "The One You Love", "Smuggler's Blues", "Sexy Girl", "The Heat Is On", "You Belong to the City", "True Love", "Soul Searchin'" ken "Livin' Right".
Dagiti nagibasaran[urnosen | urnosen ti taudan]
- ^ Integrated Authority File; naala idi: Abril 29, 2014.
- ^ a b Find a Grave; naala idi: Oktubre 9, 2017; ID ti nangitaneman ti: 157216286.
Dagiti silpo ti ruar[urnosen | urnosen ti taudan]
Midia a mainaig kenni Glenn Frey iti Wikimedia Commons


text:
Iti early dinner party nga insagut dagiti kaduana a mangisursuro iti Turod ES idi Hulio 18, 2012, bin-ig a pammadayaw ken ayat ti inyebkas dagiti co-teachersna gapu ti laingna nga agidaulo ken mangisuro, napakumbaba ken mannakilangen iti komunidad, ken tinamingna ti pagsayaatan dagiti co-teachersna.
Nagatendar iti nasao a pasamak da Schools Division Superintendent Marino S. Baytec, District Supervisor Helen V. Siruno, Brgy. Captain Inocencio S. Sadac, pangulo ken mangisursuro ti nadumaduma a pageskuelaan ti barangay ti Munisipalidad, nagannak, sangaili ken bumarangay.
Ni Principal Melvi ket produkto ti CSCS ken Cabugao Institute. Nagturpos ti BSEEd idiay MMSU Laoag City idi 1985. Naturposna ti MA in Education iti UNP Vigan City ken Baguio Central University. Nalpasna ti Academic Requirements ti Doctor of Education iti UNP.
Nangrugi a nagisuro iti nadumaduma a pageskuelaan ti Cabugao ket naragpatna ti posisionna babaen iti gaget, sirib ken anusna nga agadal. Aktibo a makigamgamulo kadagiti pagsayaatan ti eskuela ken Munisipalidad sakbay ken uray iti agdama a pannakagun-odna ti akemna.
Taga-Brgy. Cuancabal, Cabugao, Ilocos Sur isuna. Inauna iti 6 nga annak da Victorino Castaneda Siababa ken Melchora Saturno Solar. Nayasawa ken ni Nestor C. Sajonia, maysa nga OFW Seaman. Addaanda iti 3 nga annak: da Neisel Ruth, RN, iti RHU; Neo Lester Marco ken Neric Vins, agad-adalda pay laeng ti Kolehio ken Elementaria kas panagsaganadda. # (Web In-Action)


text:
Hunio 27
Ti Hunio 27 ti maika-178 nga aldaw ti tawen (maika-179 kadagiti bisiesto a tawen) iti kalendario a Gregoriano. Adda pay 187 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
- 1974 – Ni Richard Nixon, presidente ti Estados Unidos ket binisitana ti Kappon ti Sobiet.
- 1977 – Ti Pransia ket nangipaay ti wayawaya iti Djibouti.
Naipasngay[urnosen | urnosen ti taudan]
Pimmusay[urnosen | urnosen ti taudan]
- 1844 – Joseph Smith, Amerikano a daulo ti relihion, (naipasngay 1805)
- 2001 – Jack Lemmon, Amerikano nga aktor (naipasngay 1925)


text:
Friday, April 7, 2017
ALTERNATIVE LEARNING SYSTEM (ALS) UPDATE, NAAMMUAN
Cabugao, Ilocos Sur – Segun ken ni Mr. Warren Sumibcay, Mobile Teacher ti Alternative Learning System (ALS), Community Center, Brgy. Bonifacio, Cabugao, Ilocos Sur nga adda 60 a bilang ti Out-of-School-Youth (OSY) nga agbasbasa iti ALS Equivalency Program ti DepED Cabugao District a manamnama nga ageksamen ken makaileppas ti adalda iti CY 2016-2017.
Kabayatanna, kinuna ni Mr. Sumibcay a naluktan manen iti panagheristro dagiti amin a maseknan nga agtutubo iti amin a barangay ti ili ken kasta metten kadagiti Opisiales ti Barangay a mangduktal kadagiti non-schooler/drop-outs ken nagsardeng nga agadal maigapu iti nagkaadu a pakaseknan tapno maibaonda nga agadal iti ALS iti sumaruno a Tawen 2017-2018.
Babaen iti agtultuloy a pannakaitandudo ti ALS Program ken iti adun a napagturpos ti DepED nanipud nangrugi idi Tawen 2004 ken agingga ita a Tawen 2017 ket nasaknapen a dumur-as daytoy a programa ti Edukasion iti ili a Cabugao, Ilocos Sur.
Insupusop ni Mr. Sumibcay a babaen iti itutulong pay dagiti nagannak ken agad-adal a kaduana a mangisaknap ti napintas a damag ket in-inut a makombinsir ti amin nga umili a di nagturpos iti elementaria ken high school a makipaset kadaytoy a napateg a programa tapno matun-oyan ti naan-anay a literacy rate kadagiti amin a barangay ken umili.
Iti agdama, insupusop ti ALS Mobile Teacher nga isagsaganaan ti 60 nga ALS Learners babaen iti naiget a panag-review-da para iti mapaspasangasangan nga eksamenda a pakaarisitan ti makaruar kadakuada iti School Year 2016-2017. # (Web In-Action)
Kabayatanna, kinuna ni Mr. Sumibcay a naluktan manen iti panagheristro dagiti amin a maseknan nga agtutubo iti amin a barangay ti ili ken kasta metten kadagiti Opisiales ti Barangay a mangduktal kadagiti non-schooler/drop-outs ken nagsardeng nga agadal maigapu iti nagkaadu a pakaseknan tapno maibaonda nga agadal iti ALS iti sumaruno a Tawen 2017-2018.
Babaen iti agtultuloy a pannakaitandudo ti ALS Program ken iti adun a napagturpos ti DepED nanipud nangrugi idi Tawen 2004 ken agingga ita a Tawen 2017 ket nasaknapen a dumur-as daytoy a programa ti Edukasion iti ili a Cabugao, Ilocos Sur.
Insupusop ni Mr. Sumibcay a babaen iti itutulong pay dagiti nagannak ken agad-adal a kaduana a mangisaknap ti napintas a damag ket in-inut a makombinsir ti amin nga umili a di nagturpos iti elementaria ken high school a makipaset kadaytoy a napateg a programa tapno matun-oyan ti naan-anay a literacy rate kadagiti amin a barangay ken umili.
Iti agdama, insupusop ti ALS Mobile Teacher nga isagsaganaan ti 60 nga ALS Learners babaen iti naiget a panag-review-da para iti mapaspasangasangan nga eksamenda a pakaarisitan ti makaruar kadakuada iti School Year 2016-2017. # (Web In-Action)
Posted by Bayan ng Cabugao, Ilocos Sur at 1:12 PM
Subscribe to: Post Comments (Atom)


text:
Cabugao, Ilocos Sur – Naaramid ti pannakaited dagiti Cash Cards kadagiti kameng ti Pantawid Pamilyang Pilipino Program (4 P’s) Beneficiaries iti 33 a barangays ti ili a Cabugao, Ilocos Sur idi Agosto 13, 2013 iti Cabugao Cultural and Sports Complex, Brgy. Rizal, Cabugao, Ilocos Sur.
Inulit nga imbinsa ni Mrs. Lydia S. Gazmen, Municipal Social Welfare Officer ti MSWDO-Cabugao dagiti annuroten iti pannakasagrap ti Cash Card a maikanatad nga awaten ti tumunggal maysa.
Naawis a nangimatang ni Mayor Edgardo “Ediboy” S. Cobangbang, Jr. iti pannakaited dagiti Cash Card kadagiti kameng a nagrupo iti tunggal barangay. Iti mensahe ni Mayor Ediboy, kimmablaaw ken pinasingkedanna ti pannakasursuro dagiti kameng a mangprobitsar iti serbisio dagiti maseknan nga Ahensia a makaited ti tulong kadakuada kas iti Conditional Cash Transfer nga ited ti DSWD a kangrunaan a programa ti Gobierno Nasional kadagiti marigrigat a pamilia.
Impeksa pay ni Mayor Ediboy iti panagyamanna kadagiti pannakabagi ti DSWD ken Land Bank of the Philippines (LBP) iti pannakaited dagitoy a pagsayaatan kadagiti kailianna ta ammoda met ti agtungpal a situtulnog iti annuroten ken responsibilidadda a naituyang kas benepisiario kadaytoy a programa.
Nakikaysa met ni Vice Mayor Deogracias Jose Victorino H. “DJ” Savellano iti daytoy a taripnong ket impeksana met ti kablaaw ken panagyamanna iti pannakaited kenkuana ti gundaway nga agsarita para kadagiti kailianna ti Cabugao.
Umabot ti 654 a kameng ti naikkan ti Cash Card a manamnama nga usarenda ti panangalada iti Cash Grant iti kada dua a bulan. # (Web In-Action)


text:
Gloria, Oriental Mindoro
Ti Gloria ket maysa a maika-3 a klase nga ili iti probinsia ti Oriental Mindoro iti Filipinas.
Dagiti baranggay[urnosen | urnosen ti taudan]
Ti Gloria ket nabingbingay kadagiti 27 a barbaranggay.[2]
- Agsalin
- Agos
- Andres Bonifacio
- Balete
- Banus
- Banutan
- Buong Lupa
- Bulaklakan
- Gaudencio Antonino
- Guimbonan
- Kawit
- Lucio Laurel
- Macario Adriatico
- Malamig
- Malayong
- Maligaya (Poblacion)
- Malubay
- Manguyang
- Maragooc
- Mirayan
- Narra
- Papandungin
- San Antonio
- Santa Maria
- Santa Theresa
- Tambong
- Alma Villa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Oriental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Oriental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Capoocan, Leyte
Ti Capoocan ket maysa a maika-4 a klase nga ili iti probinsia ti Leyte iti Filipinas.
Dagiti baranggay[urnosen | urnosen ti taudan]
Ti Capoocan ket politikal a nabingbingay iti 21 a barbaranggay.[2]
- Balucanad
- Balud
- Balugo
- Cabul-an
- Gayad
- Culasian
- Guinadiongan
- Lemon
- Libertad
- Manloy
- Nauguisan
- Pinamopoan
- Poblacion Zone I
- Poblacion Zone II
- Potot
- San Joaquin
- Santo Niño
- Talairan
- Talisay
- Tolibao
- Visares
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi Septiembre 15, 2016.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Leyte". Datos ti Populasion ti Ili. Dibision ti Panagsukisok ti LWUA. Naala idi Septiembre 15, 2016.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Kadua met ni Kapitan Tuyor dagiti padana nga Opisiales ti Barangay Bonifacio agraman dagiti bumarangay a naitaripnong iti nasao a seremonia iti disso ti nadakamat a proyekto. (Web In-Action)
Wednesday, January 9, 2013
COVERED CANAL TI BARANGAY BONIFACIO, NAINAGORARAN
Cabugao, Ilocos Sur – Naangay ti seremonia ti pannakainagorar ti nairingpas nga Storm Drainage via Covered Canal iti Gen. Antonio Luna Street, Brgy. Bonifacio, Cabugao, Ilocos Sur iti Enero 9, 2013. Naaramid ti proyekto babaen iti DILG Performance Challenge Fund a nainayon nga inabak ti LGU-Cabugao babaen iti inisiatibana.
Inimatangan dagiti Opisiales ti Gobierno Munisipal nga idauluan ni Mayor Edgardo “Ediboy” S. Cobangbang, Jr. a kaduana da Vice Mayor Danny Q. Gazmen, MLGO Officer Connie L. Quinola, MPDC Florante Jara, ABC President Brgy. Captain Teddy U. Soller, SB Member Benedict M. Savellano, SB Member Josefina S. Vallejo ken SB Member Carlos V. Sison agraman dagiti Kapitanes kadagiti barangay ti ili a Cabugao.
Iti pannaki-amad ti Web In-Action, pinagyamanan ni Brgy. Captain Valentin S. Tuyor iti pannakaileppas daytoy a proyekto a mangted ti pagimbagan dagiti kabarangayanna.
Kadua met ni Kapitan Tuyor dagiti padana nga Opisiales ti Barangay Bonifacio agraman dagiti bumarangay a naitaripnong iti nasao a seremonia iti disso ti nadakamat a proyekto. (Web In-Action)
Kadua met ni Kapitan Tuyor dagiti padana nga Opisiales ti Barangay Bonifacio agraman dagiti bumarangay a naitaripnong iti nasao a seremonia iti disso ti nadakamat a proyekto. (Web In-Action)
Posted by Bayan ng Cabugao, Ilocos Sur at 2:29 PM
Subscribe to: Post Comments (Atom)


text:
Metamorphosis
Panaglupos
Ti kudil kasla katarata. Addaan gandat iti amin a panangapros. Maalingagmi babaen iti uni. Iti aweng. Dagiti bibig kasla maray-ab a siper iti pannakabisngayna. Ti ikkis ti naabak a panagrinnisiris. Ti nabati kadakami laeng ket ti panakaguyugoy. Ti prinsipio ti pannakatnag.
Makipinnarammag kami iti panawen. Gargarien ti pakabuklan. Sulisogen dagiti natibker. Ti linteg ti pannakasulbog ket nakasadag iti di panagkinnaawatan ti tunggal maysa. Ti panangtarigagay a panangbaybay-a iti kinapudno.
Kayak ti agsubli. Iti ania man a kanito a kayatko. Parawpaw laeng ti panawen. Ngem awan ti siasino man sadiay. Matippitipping ti riniwriw a kanito. Agayaw ti marned a lasag ti kikit.
Dadakkel kami unay. Tapno umanay iti tunggal maysa.
Naipupok nga agmaymaysa ken mawaw iti lailo. Tiptipden ti pannakaabisin.
Babassit kami unay. Igges. Akut-akut a di makapaguray. Iruruar laeng ti kasapulan tapno dumakkel ti abut.
July 19, 2011


text:
Kas panagtungpal iti mandatoda a mangtaginayon iti seguridad iti Probinsia ti La Union, ipapatakder dagiti kameng ti Provincial Disaster Risk Reduction Management Office nga idadaduloan ni Bobby Valdriz, iti maysa nga abiso para kadagiti aglalangoy iti igid baybay iti San Franisco ken Canaoay iti Siudad ti San Fernando. Mamati ni Governor Francisco Emmanuel “Pacoy” R. Ortega III a babaen iti pannakaiwayat dagiti life line, maamoanda dagiti partisipasionda tapnu awan iti dakes a mapasamak kadakuada.
Ladawan ni: Ronald Talagtag
PDRRMO-LU


text:
NAMARIS A DEKORASION TI PASKUA ITI VIGAN CITY HALL. Maysa kadagiti dagus a mangtukay iti imatang dagiti sangaili no sumrekda iti Vigan City ti namaris ken narangrang a dekorasion ti Paskua iti sanguanan ti city hall ken ti Belen a pakakitaan ti Mesias a nayanak iti kulluong idinto a bambantayan da San Jose ken Santa Maria a dadakkelna. Manamnama ti tumuyutoy a turista nga agpasiar ken mangselebrar iti Paskua ditoy Vigan City a maysan a tourist destination iti Amianan. (Retrato ti Tawid News Magazine)
NAMARIS A DEKORASION TI PASKUA ITI VIGAN CITY HALL
By Tawid News Team on December 19, 2016 in Banner Photo


text:
Robert De Niro
Ni Robert De Niro (/dəˈnɪroʊ/; Agosto 17, 1943) ket maysa nga Amerikano nga aktor ken produser a nagbida kadagiti sumurok a 100 a pelikula. Ti immuna a nagruna a papelna ket dagidi drama ti isport Bang the Drum Slowly (1973) ken ti pelikula ti krima ni Martin Scorsese iti Mean Streets (1973). Kalpasan iti pannakaitalikud iti papel ni Sonny Corleone iti pelikula tikrima iti The Godfather (1972), isu ket naipapel a kas ti ubing a Vito Corleone iti The Godfather Part II (1974), a nagabakanna iti Gunguna ti Akademia para iti Kalaingan a Mangsuporta nga Aktor.
Dagiti nagibasaran[urnosen | urnosen ti taudan]
- ^ Integrated Authority File; naala idi: Abril 9, 2014.
- Baxter, John (2002). De Niro: A Biography. HarperCollins. ISBN 978-0-00-257196-8.
- Dougan, Andy (2003). Untouchable: A Biography of Robert De Niro. Da Capo Press. ISBN 1-56025-469-6.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Robert De Niro iti Wikiquote (iti Ingles)
Midia a mainaig kenni Robert De Niro iti Wikimedia Commons


text:
Pakaammo
Ti pakaammo wenno inpormasion, iti sapasap a kapanunotan, ket isu ti "Pannakaammo a naikommunikado wenno naawat a maipanggep ti naisangayan a kinapudno wenno pasamak". Ti pakaammo ket saan a maipadto ken mangresolba ti panagdudua. Ti pannakaidudua iti maysa a pasamak ket narukrukod babaen ti probabilidadna a rumsua ken kasumbangir a kapadpadana dayta. Ti kaadu ti pannakadudua ti maysa a pasamak, ad-adu met ti nasken a masapul a mangsolbar ti pannakadudua dayta a pasamak. Ti bilang ti pakaammo ket narukrokod kadagiti bit.
Kas pagarigan: ti pakaammo iti "nasayaat" a panagpitik ti sensilio: ket log2(2/1) = 1 bit, ken iti dua a nasayaat a panagpitik ket log2(4/1) = 2 bits.
Ti pakaammo, iti kaaduan a narestrikto a kapanunotan, ket isu ti panagssisinnaruno dagiti simbolo a mabalin a maipatarus a kas maysa a mensahe. Ti pakaammo ket mabalina mairehistro a kas dagiti senial, wenno maiwaragawag a kas dagiti senias. Ti pakaammo ket isu ti aniaman a kita iti pasamak a pakabanagan ti kasasaad iti maysa a dinamiko sistema. Iti konsepto, ti pakaammo ket isu ti mensahe (panangibagbaga wenno panangiyebkas) a naitutol. Ti kaibuksilan daytoy a konsepto ket agdumaduma kadagiti sabsabali a kontesto.[1] Iti pay maipatinayon, ti konsepto iti pakaammo ket asideg a maikabagian kadagiti kapanunotan iti gawid, komunikasion, panagtengngel, datos, porma, pangibagbagaan, pannakaammo, kaibuksilan, pannakaawat, panagparugso ti isip, tabas, persepsion, representasion, ken entropia.
Dagiti nagibasaran[urnosen | urnosen ti taudan]
- ^ Ti bassit a pakabuklan ket makita idiay: Luciano Floridi (2010). Pakaammo - Ti Ababa Unay a Pangyuna. Unibersidad ti Oxford a Pagmalditan. ISBN 0-19-160954-4.
Ti gandat daytoy a tomo ket ti panagited ti maysa a batayan no ania ti pakaammo...
Dagiti silpo ti ruar[urnosen | urnosen ti taudan]
Midia a mainaig iti Pakaammo iti Wikimedia Commons


text:
Pagsasao a Karao
Ti Karao (nailetra pay iti Karaw) ket ti pagsasao ti akin-amianan a Luzon, Filipinas. Daytoy ket naisasao idiay akindaya a Probinsia ti Nueva Vizcaya, kadagiti lugar ti Karao, Ekip, ken Bokod. Ti Karao ket naisasao pay idiay akinlaud a Probinsia ti Benguet ken ti akin-abagatan a laud a suli ti Probinsia ti Ifugao. Nagtaud ti nagan ti pagsasao manipud iti baranggay ti Karaw idiay ili ti Bokod, Benguet.
Dagiti nagibasaran[urnosen | urnosen ti taudan]
- ^ Karao iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Karao". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Little Rock, Arkansas
Ti Little Rock ket isu ti kapitolio a siudad ken ti kadakelan a siudad ti Estado ti Arkansas. Ti Metropolitano nga Estadistika a Lugar ti (MSA) ket addaan ti populasion iti 724,385 a tattao manipud ti karkulo ti senso idi 2013. Ti MSA ket nairaman iti estadistika a lugar kadagiti lugar ti innem a kondado ti sentral nga Arkansas, nga addaan iti populasion iti 898,683 iti nakarkulo a senso idi 2013. Manipud iti Senso ti Estados Unidos idi 2010, ti Little Rock ket addaan iti maitutop a populasion ti siudad iti 193,524.[3] Daytoy ti tugaw ti kondado ti Kondado ti Pulaski.
Daytoy ket mabirukan idiay asideg ti heograpiko a sentro ti Arkansas, ti Little Rock ket nakaala iti naganna manipud ti pormasion ti bassit a bato idiay abagatan a bangkag ti Karayan Arkansas a tinawtawagan ti la Petite Roche (Pranses: "ti bassit a bato"). Ti "little rock" ket inus-usar idi ti nasapa a trapiko ti karayan a kas dulon ken nagbalinen a nalatak a pagballasiwan iti karayan.
Dagiti nagibasaran[urnosen | urnosen ti taudan]
- ^ "American FactFinder". United States Census Bureau. Naala idi 2014-06-21.
- ^ "Population Estimates". United States Census Bureau. Naala idi 2014-06-21.
- ^ "Census shows overall state population up 9.1 percent". Arkansasonline.com. 2011-02-10. Naala idi 2012-05-22.
Dagiti silpo ti ruar[urnosen | urnosen ti taudan]
Midia a mainaig iti Little Rock, Arkansas iti Wikimedia Commons
- LittleRock.org – Opisial a Website
- Pakaammo ti panagbiahe idiay Little Rock, Arkansas manipud iti Wikivoyage (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Samuel 1:1-27
1 Ket naaramid kalpasan ti ipapatay ni Saul, ken idi a ni David nagsubli manipud panangkabilna kadagiti Amalekita,+ a nagtultuloy nga agnaed ni David idiay Siclag+ iti dua nga aldaw.2 Ket naaramid iti maikatlo nga aldaw nga, adtoy! um-umay ti maysa a lalaki+ manipud iti pakarso, manipud ken Saul, a naray-ab dagiti kawesna+ ken narugit ti rabaw ti ulona;+ ket naaramid nga idi dimteng ken David, madagdagus a nagpasag iti daga+ ket inruknoyna ti bagina.3 Ket kinuna kenkuana ni David: “Sadino ti naggapuam?” nga iti dayta kinunana kenkuana: “Naglibasak manipud pakarso ti Israel.”4 Ket kinuna kenkuana ni David: “Ania ti napasamaken? Ibagam kaniak, pangngaasim.” Iti daytoy kinunana: “Nagtalaw dagiti umili manipud iti bakal ken kasta met nga adu kadagiti umili ti napasag iti kasta natayda,+ ket uray ni Saul+ ken ni Jonatan+ nga anakna natayda.”5 Idin kinuna ni David iti agtutubo a lalaki nga agibagbaga idi kenkuana: “Kasano a pudno nga ammom a natay ni Saul ken kasta met ni Jonatan nga anakna?”+6 Gapu itoy kinuna ti agtutubo a lalaki nga agibagbaga idi kenkuana: “Di ninamnama a naisar-ongak iti Bantay Gilboa,+ ket adda idi ni Saul a nakasammaked iti pikana;+ ket, adtoy! isu nakamakam dagiti kumakaruahe ken dagiti nakasakay a lallaki.+7 Idi timmaliaw ket nakitanak, ngarud inayabannak, ket kinunak, ‘Adtoyak!’8 Ket kinunana kaniak, ‘Siasinoka?’ nga iti dayta kinunak kenkuana, ‘Maysaak nga Amalekita.’+9 Kalpasanna kinunana, ‘Agtakderka, pangngaasim, iti dennak ket siguraduem a papatayennak, ta nagbettedak, agsipud ta ti intero a kararuak+ adda pay laeng kaniak.’10 Gapuna nagtakderak iti dennana ket siniguradok a pinapatay,+ ta ammok a saanen nga agbiag kalpasan ti pannakapasagna. Kalpasanna innalak ti balangat+ nga adda idi iti ulona ken ti pulseras nga adda idi iti takiagna, tapno maiyegko ida iti apok ditoy.”11 Gapu itoy iniggaman ni David dagiti kawesna ket rinay-abna ida,+ ket kasta met ti inaramid dagiti amin a lallaki a naikuyog kenkuana.12 Ket nangrugida nga agdung-aw ken agsangit+ ken agayunar+ agingga iti rabii gapu ken Saul ken gapu ken Jonatan nga anakna ken gapu iti ili ni Jehova ken gapu iti balay ti Israel,+ agsipud ta napasagda babaen ti kampilan.13 Kinuna ita ni David iti agtutubo a lalaki nga agibagbaga idi kenkuana: “Tagaanoka?” nga iti dayta kinunana: “Siak ti anak ti maysa a ganggannaet nga agnanaed, maysa nga Amalekita.”+14 Idin kinuna kenkuana ni David: “Kasano a saanka a nagbuteng+ a mangyunnat iti imam a mangdadael iti pinulotan+ ni Jehova?”15 Gapuna inayaban ni David ti maysa kadagiti agtutubo a lallaki ket kinunana: “Asitgam. Kabilem.” Gapuna kinabilna iti kasta natay.+16 Kalpasanna kinuna kenkuana ni David: “Ti panagbasol iti dara maigapu kenka maiparabaw koma iti bukodmo nga ulo,+ agsipud ta ti bukodmo a ngiwat nangpaneknek maibusor kenka,+ a kinunana, ‘Siak silalawag a pinapatayko ti pinulotan ni Jehova.’”+17 Ket indayyeng ni David daytoy a dung-aw+ ken Saul ken ni Jonatan nga anakna+18 ket kinunana a rebbeng a maisuro iti annak ti Juda+ “Ti Bai.”+ Adtoy! Naisurat dayta iti libro ni Jasar:+19 “Ti pintas, O Israel, napapatay kadagiti nangato a dissom.+Anian a pannakapasag dagiti nabileg a lallaki!20 Dikay ibaga dayta idiay Gat;+Dikay iwaragawag kadagiti kalsada ti Ascalon,+Ta amangan no agrag-o ti annak a babbai dagiti Filisteo,Ta amangan no agrag-o ti annak a babbai dagiti di nakugit a lallaki.+21 Dakayo a bambantay ti Gilboa,+ awan koma ti linnaaw, awan koma ti tudo kadakayo, awan met koma ti taltalon dagiti nasantuan a kontribusion;+Agsipud ta narugitan sadiay ti kalasag dagidiay nabileg,Ti kalasag ni Saul, iti kasta awan napulotan iti lana.+22 Manipud iti dara ti napapatay, manipud iti taba dagidiay nabileg,Ti bai ni Jonatan saan a nagbaw-ing,+Ket ti kampilan ni Saul saan nga agsubli nga awanan balligi.+23 Da Saul ken Jonatan,+ dagidiay maay-ayat ken dagidiay makaay-ayo bayat ti panagbiagda,Ket iti ipapatayda saanda a napagsina.+Nasigsiglatda ngem kadagiti agila,+Nabilbilegda ngem kadagiti leon.+24 Dakayo nga annak a babbai ti Israel, sangitanyo ni Saul,A nangkawes kadakayo iti eskarlata nga addaan arko-arkos,A nangikapet kadagiti arkos a balitok iti pagan-anayyo.+25 Anian a pannakapasag dagidiay nabileg iti tengnga ti bakal!+Napapatay ni Jonatan kadagiti nangato a dissom!+26 Agladladingitak gapu kenka, kabsatko a Jonatan,Makaay-ayoka unay idi kaniak.+Ad-adda a nakaskasdaaw ti ayatmo kaniak ngem ti ayat manipud kadagiti babbai.+27 Anian a pannakapasag dagidiay nabileg+Ken pannakapukaw dagiti igam ti gubat!”


text:
October 24, 2015
Naidumduma ti Kinaimas ti Tupig ti Currimao
NAIDUMDUMA TI KINAIMAS TI TUPIG TI CURRIMAO. Maisasaang iti pugon dagiti maluto a tupig iti Barangay San Simeon, Currimao, Ilocos Norte. Pagdidinnamagan ti kinaimas ti tupig iti Currimao gapu ta kas kuna dagiti agar-aramid, namnamsek iti nagadgad a niog ti lutlutuenda a tupig— ket daytoy ti sekreto ti naidumduma a ramanna malaksid pay kadagiti ingredienteda a baro a bellaay ken bennal. Saan laeng nga iti Paskua nga adda tupig iti Currimao ta masansan nga iti uray ania nga oras, adda latta lako a tupig iti abay ti merkado publiko iti San Simeon, Currimao, I.N. (Aileen R. Rambaud)
(Naipablaak iti Bannawag, Nobiembre 2, 2015 a bilang.)
Subscribe to: Post Comments (Atom)


text:
Thursday, July 12, 2012
OPERATION CENTER TI MDRRMC, AMMUEN NO ADDA DIDIGRA
Cabugao, Ilocos Sur – Babaen ti nagkammayet nga inisiatiba ti opisina ti DILG-MLGOO ken LGU Cabugao nga idauluan ni Mayor Edgardo “Ediboy” S. Cobangbang, Jr., naaramid ti baro a pagopisinaan ti Municipal Disaster Risk Reduction Management Council (MDRRMC) iti Groundfloor ti Munisipio tapno maammuan ti pakasarakan no kasapulan dagiti Skeletal Force ti MDRMMC nga idauluan ni Municipal Engineer Crescencio C. Formoso no sumungad ken dimtengen ti kalamidad iti hurisdiksion ti Munisipalidad.
Imbatad ni Engr. Nestor Somera, Focal Person ken DRRMC Officer a napasayaat ti opisina ket makita ditoy ti “hotlines” a tawagan no adda kalamidad nangruna kadagiti kameng ti BDRRMC a mangipakaammo kadagiti napateg nga impormasion maipapan iti barangayda tapno maiyeg ti umisu nga aksion kadagitoy.
Innayon ni Engr. Somera a lepleppas ti validation ti pannakabagi ti PDRRMC (Probinsial) iti inaramid ti MDRRMC-Cabugao itay napalabas a kalamidad. Makapnek met ti resulta maibasar iti nagapuananda nupay adda latta met aspeto a manayonan a mapapigsa no adda kalamidad.
Ti baro nga opisina ket naisangrat a para iti MDRRMC, BDRRMC, ken umili ti Cabugao, Ilocos Sur iti pakaseknan ti natural a didigra. # (WEB In-Action)
DAGITI MANGBUKEL TI MDRRMC-LGU Cabugao:
Posted by Bayan ng Cabugao, Ilocos Sur at 3:36 PM
Subscribe to: Post Comments (Atom)


text:
Dagiti Saksi iti Russia ken Ukraine, Pinaregta ti Bagi a Manarawidwid
“Nariknami ti aglaplapusanan nga ayat!” Dayta ti nakuna ti maysa a babai idiay Ukraine a dimngeg iti napateg a surat nga imbasa ni Stephen Lett a miembro ti Bagi a Manarawidwid dagiti Saksi ni Jehova. Isu ket maysa kadagiti 165,000 a Saksi a dimngeg iti palawag ni Brother Lett bayat ti ibibisitana iti dayta a pagilian idi Mayo 10 ken 11, 2014.
Dagiti palawag a naibatay iti Biblia ken ti pannakaibasa dayta a surat ket naipatarus iti lima a lengguahe ken naikonektar iti agarup 700 a Kingdom Hall iti intero a Ukraine.
Iti isu met la a petsa, dayta a surat ket binasa ni Mark Sanderson a miembro met laeng ti Bagi a Manarawidwid kas paset ti programa a nayurnos kadagiti kakabsattayo iti intero a Russia. Naipatarus dayta a programa iti 14 a lengguahe, ken nangngeg ti 180,413 iti nasurok a 2,500 a kongregasion iti Belarus ken Russia a nakaikonektaran dayta.
Ti surat a naggapu iti Bagi a Manarawidwid ket naiturong iti amin a kongregasion iti Russia ken Ukraine. Binasa dayta ni Brother Sanderson iti Russian a nakatignayan ti sanga nga opisina ti Russia a mangisurat iti kastoy: “Natukay unay ti rikna dagiti kakabsat gapu iti napalalo a pannakaseknan ti Bagi a Manarawidwid iti daytoy a paset ti lubong. Nariknami amin a kas man la siiirut nga inarakupnakami ti Bagi a Manarawidwid.”
Panggep ti surat a liwliwaen ken pabilgen dagiti Saksi iti rehion a nariribuk ti kasasaadna iti politika. Binalakadanna dagiti kakabsat nga itultuloyda ti agbalin a ‘saan a paset ti lubong’ babaen ti panagtalinaedda a neutral mainaig kadagiti napolitikaan nga isyu iti lubong.—Juan 17:16.
Gapu iti dayta, pinaregta ti Bagi a Manarawidwid dagiti Saksi a taginayonenda ti nasinged a relasionda ken Jehova babaen ti kararag, panagadal, ken panangutob iti Sao ti Dios. Naipalagip iti amin a dimngeg nga aniaman ti maipasango kadakuada a pannubok, masiguradoda ti pannakatungpal ti kari ti Dios iti Isaias 54:17: “Aniaman nga igam a mabukelto maibusor kenka saanto nga agballigi.”
Nagleppas ti surat ti Bagi a Manarawidwid babaen kadagitoy a sasao: “Ay-ayatendakayo unay. Namnamaenyo a kanayon a pampanunotendakayo ken ikarkararagdakayo ken Jehova.”
Kastoy ti nakuna ti sanga nga opisina iti Ukraine maipapan kadagita nga ibibisita: “Napalaus ti panagyaman dagiti kakabsat iti nadungngo a pannakaseknan ken kinaimbag ti Bagi a Manarawidwid. Ti ibibisita da Brother Lett ken Brother Sanderson iti Ukraine ken Russia iti agpada a petsa ket nalawag nga ebidensia iti panagkaykaysa ti ili ti Dios ken nangipakita kadagiti kakabsat iti kasta unay a panagayat kadakuada ni Jehova ken ni Jesus. Umanamongkami amin a naintiempuan dayta nga ibibisita, ket napabilegkami nga agtultuloy nga agserbi ken Jehova iti laksid ti aniaman a rigat a maipasango kadakami.”


text:
July 25, 2015
An-anusan Dagitoy nga Ubbing
AN-ANUSAN DAGITOY NGA UBBING ti sangkabassit a rasa a nakalapan ni tatangda iti Davila, Pasuquin, Ilocos Norte gapu ta malaksid iti natural a kalamidad a kas iti bagyo a tubeng iti panagkalap dagitoy a mangangalap, madlawda a bumasbassit ti ikan a makalapanda gapu iti poaching wenno illegal a panagkalap dagiti ganggannaet a fishing boat nga agsublisubli ken matantannawaganda iti taaw, agarup 20 a milia manipud iti takdang. No iti kallabes ket makakalapda iti agarup 300 a kilo iti maysa nga aldaw, mapan laeng itan a sangapulo a kilo wenno agarup 90 porsiento ti bimmassitan ti makalapanda. Agbalor metten ti presko a baraniti iti P180 tunggal kilo iti merkado publiko idinto a P100-120 laeng itay napalabas a bulan. Segun iti paliiwda, agus-usar dagitoy a ganggannaet a mangngalap iti “superlight” a pangawis kadagiti ikan ket mammaminsan a maakup ken dagus a maipupokda dagiti ikan iti barko a kompleto ti ramitna. Iti biang ti Philippine Coastguard a nakabase iti probinsia, akuen ti ahensia nga awan kabalinanda a mangkamat kadagitoy gapu ta de-armas ken napaspaspas nga amang ti barkoda ngem ti motor boat nga uggorda. (Leilanie G. Adriano)
(Naipablaak iti Bannawag, Agosto 3, 2015 a bilang.)
e-Passport, addanton no Enero
Mangrugi no Enero 2016, mabalinton dagiti biahero a Filipino ti agaplay tapno maaddaanda iti electronic passport a kuna ti gobierno a saan a pulos a matulad dagiti agar-aramid iti bogus a pasaporte.
Saanto metten a ti Banko Sentral ng Pilipinas (BSP) ti mangiprinta iti baro a dokumento a mausar iti panagbiahe no di ket ti APO Production Unit, maysa nga attached agency ti Presidential Communications Operations Office.
Nabiit pay a napirmaan ti katulagan tapno ti APO ti agimprinta kadagiti e-passport para iti Department of Foreign Affairs.
Babaen ti baro a sistema, mapadaras met ti pannakaala iti pasaporte, babaen ti regular a panagproseso, manipud iti 15 nga aldaw iti 10 nga aldaw no maproseso daytoy iti head office ken kadagiti opisina ti DFA iti National Capital Region. No babaen ti express processing, mayababa met daytoy manipud iti pito iti lima nga aldaw.
Mailanad met kadagiti panid ti baro nga e-passport dagiti ladawan dagiti kangrunaan a lugar iti pagilian a paspasiaren dagiti turista.
(Naipablaak iti Bannawag, Agosto 3, 2015 a bilang.)
Saanto metten a ti Banko Sentral ng Pilipinas (BSP) ti mangiprinta iti baro a dokumento a mausar iti panagbiahe no di ket ti APO Production Unit, maysa nga attached agency ti Presidential Communications Operations Office.
Nabiit pay a napirmaan ti katulagan tapno ti APO ti agimprinta kadagiti e-passport para iti Department of Foreign Affairs.
Babaen ti baro a sistema, mapadaras met ti pannakaala iti pasaporte, babaen ti regular a panagproseso, manipud iti 15 nga aldaw iti 10 nga aldaw no maproseso daytoy iti head office ken kadagiti opisina ti DFA iti National Capital Region. No babaen ti express processing, mayababa met daytoy manipud iti pito iti lima nga aldaw.
Mailanad met kadagiti panid ti baro nga e-passport dagiti ladawan dagiti kangrunaan a lugar iti pagilian a paspasiaren dagiti turista.
(Naipablaak iti Bannawag, Agosto 3, 2015 a bilang.)
Asino ti mangsangaili iti Dap-ayan 2016 ti GUMIL?
Mabalin a maammuan no ania a sanga ti GUMIL Filipinas ti mangsangaili iti Dap-ayan 2016, ti Maika-48 a Nailian a Kombension ti GUMIL Filipinas, bayat ti maika-2 a board meeting ti gunglo itoy nga Agosto 2, 2015.
Maangay ti board meeting iti panangsangaili da agkaingungot a Reynaldo Guerrero ken Estela Bisquera-Guerrero, nobelista ti Bannawag ken auditor ti GF, iti pagtaengan dagitoy iti Tuding, Itogon, Benguet, kas impakaammo ni GF President Arthur P. Urata, Sr.
Mairaman pay a mataming iti miting dagiti dadduma pay a pakaseknan ken programa ti GUMIL Filipinas a kas iti panagilibro, panangiwayat iti book fair, workshop ken serye ti lektiur, ken daddumma pay.
Malaksid kadagiti opisial ken mammagbaga ti gunglo, manamnama ti idadar-ay dagiti presidente wenno pannakabagida dagiti amin a chapter ti GUMIL Filipinas iti pagilian ken iti ballasiw-taaw, nangruna kadagiti interesado a mangsangaili iti Dap-ayan 2016.
Para iti nayon nga impormasion, ag-text ken ni EBG (0918 963 2254) idinto a no mainaig iti pakaseknan ti gunglo, ag-text ken ni GF Secretary-General Ariel S. Tabag iti 0921 602 1938. (Neyo Mario E. Valdez)
(Naipablaak iti Bannawag, Agosto 3, 2015 a bilang)
Maangay ti board meeting iti panangsangaili da agkaingungot a Reynaldo Guerrero ken Estela Bisquera-Guerrero, nobelista ti Bannawag ken auditor ti GF, iti pagtaengan dagitoy iti Tuding, Itogon, Benguet, kas impakaammo ni GF President Arthur P. Urata, Sr.
Mairaman pay a mataming iti miting dagiti dadduma pay a pakaseknan ken programa ti GUMIL Filipinas a kas iti panagilibro, panangiwayat iti book fair, workshop ken serye ti lektiur, ken daddumma pay.
Malaksid kadagiti opisial ken mammagbaga ti gunglo, manamnama ti idadar-ay dagiti presidente wenno pannakabagida dagiti amin a chapter ti GUMIL Filipinas iti pagilian ken iti ballasiw-taaw, nangruna kadagiti interesado a mangsangaili iti Dap-ayan 2016.
Para iti nayon nga impormasion, ag-text ken ni EBG (0918 963 2254) idinto a no mainaig iti pakaseknan ti gunglo, ag-text ken ni GF Secretary-General Ariel S. Tabag iti 0921 602 1938. (Neyo Mario E. Valdez)
(Naipablaak iti Bannawag, Agosto 3, 2015 a bilang)
Salip iti Sarita ti 18th AMMAFLA
Silulukaten ti Salip iti Sarita ti Maika-18 nga AMMA Foundation Literary Awards (AMMAFLA).
Nairanta ti pasalip ti AMMAFLA kadagiti agdadamo a mannurat iti Ilokano a “kas pangaron iti reggetda a mangpatadem pay iti plumada.”
“Ituloytayo ti agpasalip -- ken amin a mangabak a sarita, mailibrodanto a kas iti naaramid kadagiti napalpalabas a pasalip ti AMMAFLA,” kinuna dagiti mangimaton iti AMMAFLA a da Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii).
Maipalagip nga inruar ti AMMAFLA ti librona a Dagiti Premiado a Sarita (1997-2014) iti napalabas a kombension ti GUMIL. Naipalaon iti nasao nga antolohia dagiti nangabak a sarita iti AMMAFLA sipud narugian ti salip idi 1997 agingga iti 2014.
Dagiti pagannurotan ti maika-18 nga edision ti salip.
1. Aggibus ti salip iti Enero 31, 2016.
2. Agpaay laeng ti salip kadagiti agdadamo a mannurat iti Ilokano. Iti daytoy a salip, maibilang nga agdadamo ti mannurat no awan pay ti naipablaak a saritana iti Bannawag. No adda man, di koma nasursurok ngem tallo ti naipablaakna agingga iti Hulio 27, 2015 a bilang ti nasao a magasin.
3. Siwawayawaya ti autor a mangpili iti topiko ti isalipna a sarita.
4. Agatiddog ti sarita iti 10-15 a panid iti short bond paper, naimakinilia, wenno saan, naikompiuter iti doble espasio (Times Roman Medium 12 pts. iti computer), ken adda espasio wenno margin a maysa a pulgada iti amin nga igid ti papel.
5. Maysa laeng a sarita ti mabalin nga isalip ti tunggal autor.
6. Nasken nga orihinal, di pay naipablaak wenno naadaw iti ania man a sinurat ti isalip. Nasken met a saan a naipatarus ti pakisalip manipud iti sabali a lengguahe ken nasken a bukod a putar ti autor ti pakisalipna.
7. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken pakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
8. Ipatulod ti pakisalip babaen ti koreo wenno personal nga idatag iti daytoy nga adres: Short Story Writing Contest, 18th AMMAFLA, c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Enero 31, 2016. Saan a mairaman iti salip ti entry a maawat kalpasan dayta a petsa.
9. Dagiti gunggona: Umuna a Gunggona, P10,000.00; Maikadua, P8,500.00; ken Maikatlo, P7,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti sabali a gunggona, no kasapulan.
10. Mapakaammuanto dagiti mangabak no kaano ken sadino ti pakapadayawanda. No met matakuatan a sinalungasing ti mangabak ti Pagannurotan Blng. 2 ken/wenno 6, maibabawi ti premiona ken mapawilanton a makisalip iti ania man a pasalip ti AMMAFLA.
(Naipablaak iti Bannawag, Agosto 3, 2015 a bilang.)
Nairanta ti pasalip ti AMMAFLA kadagiti agdadamo a mannurat iti Ilokano a “kas pangaron iti reggetda a mangpatadem pay iti plumada.”
“Ituloytayo ti agpasalip -- ken amin a mangabak a sarita, mailibrodanto a kas iti naaramid kadagiti napalpalabas a pasalip ti AMMAFLA,” kinuna dagiti mangimaton iti AMMAFLA a da Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii).
Maipalagip nga inruar ti AMMAFLA ti librona a Dagiti Premiado a Sarita (1997-2014) iti napalabas a kombension ti GUMIL. Naipalaon iti nasao nga antolohia dagiti nangabak a sarita iti AMMAFLA sipud narugian ti salip idi 1997 agingga iti 2014.
Dagiti pagannurotan ti maika-18 nga edision ti salip.
1. Aggibus ti salip iti Enero 31, 2016.
2. Agpaay laeng ti salip kadagiti agdadamo a mannurat iti Ilokano. Iti daytoy a salip, maibilang nga agdadamo ti mannurat no awan pay ti naipablaak a saritana iti Bannawag. No adda man, di koma nasursurok ngem tallo ti naipablaakna agingga iti Hulio 27, 2015 a bilang ti nasao a magasin.
3. Siwawayawaya ti autor a mangpili iti topiko ti isalipna a sarita.
4. Agatiddog ti sarita iti 10-15 a panid iti short bond paper, naimakinilia, wenno saan, naikompiuter iti doble espasio (Times Roman Medium 12 pts. iti computer), ken adda espasio wenno margin a maysa a pulgada iti amin nga igid ti papel.
5. Maysa laeng a sarita ti mabalin nga isalip ti tunggal autor.
6. Nasken nga orihinal, di pay naipablaak wenno naadaw iti ania man a sinurat ti isalip. Nasken met a saan a naipatarus ti pakisalip manipud iti sabali a lengguahe ken nasken a bukod a putar ti autor ti pakisalipna.
7. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken pakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
8. Ipatulod ti pakisalip babaen ti koreo wenno personal nga idatag iti daytoy nga adres: Short Story Writing Contest, 18th AMMAFLA, c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Enero 31, 2016. Saan a mairaman iti salip ti entry a maawat kalpasan dayta a petsa.
9. Dagiti gunggona: Umuna a Gunggona, P10,000.00; Maikadua, P8,500.00; ken Maikatlo, P7,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti sabali a gunggona, no kasapulan.
10. Mapakaammuanto dagiti mangabak no kaano ken sadino ti pakapadayawanda. No met matakuatan a sinalungasing ti mangabak ti Pagannurotan Blng. 2 ken/wenno 6, maibabawi ti premiona ken mapawilanton a makisalip iti ania man a pasalip ti AMMAFLA.
(Naipablaak iti Bannawag, Agosto 3, 2015 a bilang.)
July 23, 2015
AGOSTO 3, 2015
SARITA
6 Atap nga Orkidia
Johmar R. Alvarez
NOBELA
12 Operation: Drop Venus (24)
Norberto D. Bumanglag, Jr.
16 Siak ni Precious (21)
Juan Al. Asuncion
DANIW
9 Iti Hulio
Rosalie V. Calpito
23 Makikinnamatanak
Jobert M. Pacnis
31 Iti Igid ti Baybay iti Poro Point
Ria Rebolledo
47 Dandaniw a Para Ubbing
Marlyn G. Del Rosario/ Ryan A. Dulig
SALAYSAY
10 Daytoy Lamok a Mammapatay, Kasano, Aya, a Maliklikan?
Virginia A. Duldulao, Ph.D.
38 Pimmasiarak Met iti Kaubasan ni Manong Danny
Daniel L. Nesperos
40 Bay-antayo Kadi Lattan a Matay ti Industria ti Gamet?
Reynaldo E. Andres
KOMIKS
24 Gayang ni Lam-ang (96)
27 Aritosan (147)
29 Miks & Tiks
KOLUM
14 Saludsodem ken ni Apo Hues
15 Dear Doc
20 TIPS
22 Okeyka, Apong
33 Kastoy, Kapid, Ditoy Hawaii
34 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Nayon a Teknik Tapno Mapasardeng ti Aso nga Agtaultaul
21 Dagiti Pagannurotan ti Salip iti Sarita ti 18th AMMA Foundation Literary Awards
32 Ammuem Pay Dagitoy
35 Panangaywan Kadagiti Sapatos
36 Napapaut ti Biag ‘Tay Nagaget
37 Ti Gasatmo Ita a Lawas
46 Idi Un-unana a Panawen
July 19, 2015
Para Kadagiti Ubbing nga Ilokano
PARA KADAGITI UBBING NGA ILOKANO. Dagiti contextualizers ken language reviewers dagiti Learner’s Materials (Ilokano) a para kadagiti agad-adal iti Grado 1 a manamnama a mairuar iti daytoy a Septiembre. Indauluan ni Gina A. Amoyen (nakatakder, maikatlo iti kanigid), Educ. Program Supervisor, Vigan City Division, dagiti contextualizers (agpapada a nakaiggem iti kopia ti “Tarabay iti Ortograpia ti Pagsasao nga Ilokano 2012,” da (likud, agpakanawan) Nelson A. Robiñol, Principal I, Ilocos Sur Division; Jenny Jesusa J. Catubay, MT II, Laoag City Division; Vilma F. Alcayaga, MT II, Ilocos Sur Division; Marlyn G. Del Rosario, MT I, Pangasinan II Division; Jenalyn B. Edra, Teacher III, Ilocos Norte Division; Fay Meah Velasco, Teacher III, Candon City Division; Yehlen I. Yangat, Teaching Aids Specialist, Regional Office I; Mary Jean L. Badongan, Principal II, La Union Division; Evangeline A. Cabacungan, MT II, Vigan City Division; Aidena L. Nuesca, Principal III, La Union Division ken Elvira M. Alvarez, Teacher III, La Union Division ken da (sango, mangrugi iti maikapat iti kanigid) Reynaldo R. Tabuyo, MT I, Ilocos Sur Division; Robinson A. Bayson, Teacher I, Pangasinan II Division; Renato D. Umipig, Principal II, Pangasinan II Division ken Ernesto F. Ramos, Jr., Head Teacher III, La Union Division. Kaduada iti ladawan dagiti nagpaay a Language Reviewers, da (sango, mangrugi iti umuna iti kanigid) Cles B. Rambaud ti Pinili, Ilocos Norte; Roy V. Aragon ti Nueva Vizcaya ken Ariel S. Tabag ti Cagayan. (Rinetrato ni Naty Danao ti DepEd Central Office)
(Naipablaak iti Bannawag, Hulio 27, 2015 a bilang.)
Lektiur iti panagipablaak, kdp., mairaman iti 1st Ilokano Book Fair
Mairaman kadagiti aktibidad iti “Libro Ilokano 2015: 1st Ilokano Book Fair” a maangay itoy a Hulio 30 ken 31 iti University of Northern Philippines (UNP) Auditorium dagiti lektiur iti panagipablaak, panagsurat, ken panagipatarus.
Naawis nga aglektiur dagiti autor dagiti libro a Tagalog a da Bebang Siy, Eros Atalia ken Dr. Michael Coroza ken da Sherma E. Benosa, Anna Liza M. Gaspar ken Neyo Mario E. Valdez maipapan iti literatura nga Ilokano partikular iti literatura a para ubbing.
Addaan iti tema daytoy umuna nga edision ti Ilokano book fair iti “Lagip ni Don Belong, Iti Libro Mataginayon” kas pammadayaw ken ni Don Isabelo de los Reyes (1864-1938), nalatak nga Ilokano a politiko, mannurat, labor activist, ken rebolusionario a lider manipud iti Vigan City.
Trataren ni mannurat ti Bannawag Gregorio Amano dagiti kontribusion ni Don Belong iti literatura nga Ilokano ken iti panagsurat ken panagipablaak iti libro.
Pagtinnulongan nga iwayat ti GUMIL Filipinas (GF) ken UNP Center for Ilokano Studies, iti pannakitinnulong ti National Book Development Board (NBDB), ken Komisyon sa Wikang Filipino (KWF), tampok ditoy ti pannakailako dagiti libro nga Ilokano nga impablaak ti GF ken dadduma pay nga independent publisher; kasta met a mayalnag dagiti libro maipapan iti kontemporaneo a piksion nga Ilokano ken literatura a para ubbing.
Manamnama met nga ilako dagiti kangrunaan a bookstore ken publisher iti pagilian kas iti National Bookstore, UP Press, Anvil, Lampara, Adarna, KWF, Librong Lira, ken Visprint, dagiti kapipintasan a libroda: maipapan iti piksion ken edukasion.
Maawis dagiti sabsabali pay nga interesado a publisher ken autor a makipaset iti book fair.
Para iti ad-adu pay nga impormasion, kauman ni Ms. Alma Somera iti UNP Center for Ilokano Studies kadagiti sumaganad a numero: 0916-2562235 ken 0998-7779768 wenno bisitaen ti Libro Ilokano 2015 events page iti Facebook.
(Naipablaak iti Bannawag Hulio 27, 2015
July 18, 2015
HULIO 27, 2015
SARITA
6 Dagiti Suni
Roy V. Aragon
24 Aurora
Eden L. Cachola
NOBELA
12 Operation: Drop Venus (23)
Norberto D. Bumanglag, Jr.
16 Siak ni Precious (20)
Juan Al. Asuncion
DANIW
9 Iti Ipapanawko
Roselyn C. Campano
20 Inton Gumluongen Dagiti Gansa
Vincent Cab. Berroy
26 Agawidkan, Kailian
Jobert M. Pacnis
47 Dandaniw a Para Ubbing
Ronelyn B. Ramones/ Ryan A. Dulig
SALAYSAY
10 Agsapul iti Panggedan Wenno Agparnuay iti Trabaho? (2)
Virginia A. Duldulao, Ph.D.
40 Nasustansia a Pagpakan iti Manok Dagiti Naparusing a Bukel ti Kardis
Reynaldo E. Andres
KOMIKS
27 Gayang ni Lam-ang (95)
30 Aritosan (146)
32 Miks & Tiks
KOLUM
14 Saludsodem ken ni Apo Hues
15 Dear Doc
21 Okeyka, Apong
23 TIPS
35 Kastoy, Kapid, Ditoy Hawaii
36 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Malmaldaw Met ti Pusa No Malmaldayka?
22 Paragsakem Met Dagiti Kakaduam
34 Ammuem Pay Dagitoy
37 Umno a Panangidulin Kadagiti Pagan-anay
38 Adda Met Pagdaksanna ti Social Networking
39 Ti Gasatmo Ita a Lawas
46 Idi Un-unana a Panawen
July 15, 2015
Autor dagiti textbook, sangaili iti “Tungtongan 6” ti GMM
Maysa nga autor ken editor dagiti textbook ti naawis nga aglektiur iti maika-6 a “Tungtongan,” ti serye ti lektiur ti GUMIL Metro Manila, ti gunglo dagiti mannurat nga Ilokano iti Kamanilaan, a naisangrat a para kadagiti kameng ti gunglo ken asino man nga agngayangay a mannurat nga Ilokano.
Maiwayat ti “Tungtongan 6” a pagsaritaanto ni Blsng. Jean Abad, autor ken editor dagiti textbook, inton Hulio 25, 2015, 1-4 PM iti Maceda, Sampaloc, Manila babaen ti panagsangaili ni Rhea D. Berroy.
Kadagiti saan a kameng ti GMM a kayatna ti dumar-ay iti Tungtongan, ag-text iti 0921 602 1938. (Anna Liza M. Gaspar)
(Naipablaak iti Bannawag, Hulio 20, 2015 a bilang.)
Maiwayat ti “Tungtongan 6” a pagsaritaanto ni Blsng. Jean Abad, autor ken editor dagiti textbook, inton Hulio 25, 2015, 1-4 PM iti Maceda, Sampaloc, Manila babaen ti panagsangaili ni Rhea D. Berroy.
Kadagiti saan a kameng ti GMM a kayatna ti dumar-ay iti Tungtongan, ag-text iti 0921 602 1938. (Anna Liza M. Gaspar)
(Naipablaak iti Bannawag, Hulio 20, 2015 a bilang.)
July 13, 2015
0 Waste Art Exhibit iti Laoag
0 WASTE ART EXHIBIT ITI LAOAG. Ipakpakita daytoy nga art exhibit iti Siudad ti Laoag nga adda kuarta iti basura. Babaen dagiti naurnong ken napagtitipon a recycled materials a kas iti lata, botelia, landok, ken dadduma pay a di pagan-ano a banag, napagbalin dagitoy a dekorasion wenno makaay-ayo a banag a mabalin met nga ilako kadagiti agessem iti arte. Kas panglagip iti Maika-50 nga Anibersario ti Siudad ti Laoag, nairubuat ti maysa nga art exhibit nga addaan iti tema a "Naglabas, Agdama, Masakbayan" tapno ad-adda pay a mainspirar dagiti lokal artists a mangtakuat iti talentoda ket makatulongda iti panagdur-as ti siudad wenno ili. (Leilanie G. Adriano)
(Naipablaak iti Bannawag, Hulio 20, 2015 a bilang.)
July 12, 2015
Umuna nga Ilokano Book Fair, iwayat ti GUMIL Filipinas ken UNP iti daytoy a Hulio 30-31
Maangay ti “Libro Ilokano 2015: 1st Ilokano Book Fair” iti daytoy a Hulio 30 ken 31 iti University of Northern Philippines (UNP) Auditorium iti Siudad ti Vigan.
Pagtinnulongan nga iwayat ti GUMIL Filipinas (GF) ken UNP Center for Ilokano Studies ti nasao a book fair iti pannakitinnulong ti National Book Development Board (NBDB) ken ti Komisyon sa Wikang Filipino (KWF).
Tampok ditoy ti pannakailako dagiti libro nga Ilokano nga impablaak ti GF ken dadduma pay nga independiente a pablaakan ken ti pannakayalnag dagiti libro maipapan iti kontemporaneo a piksion nga Ilokano ken literatura a para ubbing.
Manamnama met nga ilako dagiti kangrunaan a bookstore ken publisher iti pagilian a kas iti National Bookstore, UP Press, Anvil, Lampara, Adarna, KWF, Librong Lira, ken Visprint, dagiti kapipintasan a libroda maipapan iti piksion ken edukasion.
Iti Hulio 31, maiwayat ti panaglektiur maipapan iti literatura, panagsurat ken panagipablaak iti libro. Naawis nga agsarita dagiti nalatak nga autor a Tagalog kas kada Bebang Siy, Eros Atalia, ken Dr. Michael Coroza, ken dagiti mabigbigbig nga Ilokano a mannurat a kas kada Sherma E. Benosa, Anna Liza M. Gaspar, ken Neyo Mario E. Valdez.
Napili a tema daytoy umuna a book fair ti “Lagip ni Don Belong, Iti Libro Mataginayon” a kas pammadayaw ken ni Don Isabelo de los Reyes (1864-1938), nalatak nga Ilokano a politiko, mannurat, labor activist, ken rebolusionario a lider manipud iti Vigan.
Tamingen ni mannurat ti Bannawag Gregorio T. Amano ti Vigan dagiti kontribusion ni Don Belong iti literatura nga Ilokano ken iti panagsurat ken panagipablaak iti libro.
“Manamnama a daytoy Libro Ilokano 2015, maysa manen a naisangsangayan a pagteng iti literatura dagiti Ilokano. Namnamaenmi a pagtitiponen daytoy a gannuat, saan laeng a dagiti mannurat ken publisher nga Ilokano, no di pay ket ipakitana a ditoy Kailokuan, sibibiag ti panagipablaak iti libro,” kinuna ni GF President Arthur P. Urata, Sr.
Namnamaen ti GF ti pannakaparnuay ti dakdakkel pay a panaginteres kadagiti reading materials a nakasurat iti Ilokano a kas mayannurot iti mother tongue-based multilingual policy ti edukasion iti pannakayimplementar ti K to 12 a programa ti Department of Education (DepEd).
Maawis dagiti sabsabali pay nga interesado a publisher ken autor a makipaset iti book fair ken tapno ilakoda dagiti libro, journal, magasin ken dadduma pay a reading materials a sinurat, impablaak wenno urnongda.
Para iti ad-adu pay nga impormasion mainaig iti Libro Ilokano 2015, kontaken ni Ms. Alma Somera ti UNP Center for Ilokano Studies kadagiti sumaganad a numero: 0916-2562235 ken 0998-7779768 wenno bisitaen ti Libro Ilokano 2015 events page iti Facebook.
(Naipablaak iti Bannawag, Hulio 20, 2015 a bilang.)
July 9, 2015
HULIO 20, 2015
SARITA
6 Ni Martin
Vilmer V. Viloria
NOBELA
12 Operation: Drop Venus (22)
Norberto D. Bumanglag, Jr.
16 Siak ni Precious (19)
Juan Al. Asuncion
DANIW
9 Dagiti UIes a Para ken ni C
Junley L. Lazaga
23 Balay-Bubon ti Kawes ken Nagan
Ronnie E. Aguinaldo
47 Dandaniw a Para Ubbing
Jobert M. Pacnis/ Cherry Hazel Y. Reyes
SALAYSAY
10 Agsapul iti Panggedan Wenno Agparnuay iti Trabaho?
Virginia A. Duldulao, Ph.D.
20 Kayatmo Pay ti Agadal, Apong?
Fernando B. Sanchez
40 Agas ti Kanser ti Gayubana?
Reynaldo E. Andres
KOMIKS
27 Gayang ni Lam-ang (94)
30 Aritosan (145)
32 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
26 Okeyka Apong
35 Kastoy, Kapid, Ditoy Hawaii
36 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Ammo Met ti Pusa ti Agimon?
24 Nakipagrambak Met Dagiti Taga-Abra iti Maika-80 nga Anibersario ti Bannawag
34 Ammuem Pay Dagitoy
37 Ammom ti Agpili iti Kortina a Para iti Maysa a Siled?
38 Propesionalismo iti Pagadalan
39 Ti Gasatmo Ita a Lawas
46 Idi Un-unana a Panawen
July 5, 2015
Adda Balitok iti Sarakat!
ADDA BALITOK ITI SARAKAT! Sipapannakkel dagitoy nga inna ken kameng ti Sarakat Weavers Association iti Sta. Praxedes, Cagayan a mangipakpakita kadagiti aramidda a basket, kallugong, ikamen ken dadduma pay produktoda manipud iti sarakat wenno ad-adda nga ammo ti kaaduan a pandan (Screw pines) a kadawyan nga agtubtubo kadagiti matutudo a lugar a kas iti Sta. Praxedes. Kas pammigbig kada apong baket a nakasursuruanda nga aglaga, napanunot ti gobierno munisipal ti Sta. Praxedes babaen ti liderato ni Mayor Esterlina Aguinaldo a pasantaken ti industria ti panaglaga (hand weaving) ket maidalan dagitoy nga inna ken asino man nga interesado iti panagsanay tapno maaddaanda iti alternatibo a pamastrekan. Para kadagiti interesado kadagiti produkto ti Sarakat Weavers Association, makiuman iti munisipio ti Sta. Praxedes wenno kontaken ni Vangie Sebastian iti 0926 613 1391 wenno 0920 743 2233. (Leilanie G. Adriano)
(Naipablaak iti Bannawag, Hulio 13, 2015 a bilang.)
July 2, 2015
Tikag, mabalin nga agingga iti Disiembre
Mabalin nga agsagaba ti adu a paset ti pagilian iti agingga iti innem nga agsasaruno a bulan a tikag iti maikadua a semestre ti tawen, kas impakaammo ti Philippine Atmospheric, Geophysical and Atmospheric Services Administration (PAGASA).
“Dakkel ti posibilidadna a mapasamak daytoy,” kinuna ni PAGASA senior weather specialist Anthony Lucero, idinto a kinunana nga adda dagiti lugar iti pagilian a mabalin a makissayan ti kapigsa ti tudo kadagitoy iti nasursurok ngem 60 a porsiento.
Kinuna ni Lucero nga ipakita dagiti kaudian a datos a ti El Niño phenomenon a mapaspasamak ita a mangidatdateng iti tikag ket posible a kumaro daytoy itoy a tawen manipud iti “moderate” iti “strong” ken agpaut daytoy agingga iti umuna a paset ti 2016.
Gapu met itoy, kuna ni Lucero a mabalin a maipada daytoy a pasamak iti napadasan ti pagilian idi 1997-1998 a panangigubuay ti El Niño iti tikag, a kakaruanen a napadasan ti pagilian iti maika-20 a siglo.
Kinuna ketdi ti PAGASA a saan ketdi a seknan ti tikag dagitoy a probinsia: Batanes iti Luzon; ken Camiguin, Lanao del Norte, Misamis Oriental, Davao Oriental, Surigao del Sur ken Lanao del Sur iti Mindanao.
Mabalin a sagabaen met dagitoy a lugar/probinsia ti tallo a bulan a tikag manipud iti Oktubre agingga iti Disiembre: Metro Manila, dagiti probinsia iti Cordillera Administrative Region, Ilocos Norte, Ilocos Sur, La Union, Pangasinan, Cagayan, Nueva Vizcaya, Quirino, Bulacan, Nueva Ecija, Bataan, Pampanga, Tarlac, Cavite ken Laguna.
Dagitoy met a probinsia ti mabalin nga agsagaba iti tikag manipud iti Agosto agingga iti Disiembre: Isabela ken Camarines Norte iti Luzon; ken Guimaras, Negros Occidental, Negros Oriental, Cebu ken Biliran iti Kabisayaan.
(Naipablaak iti Bannawag, Hulio 13, 2015 a bilang.)
“Dakkel ti posibilidadna a mapasamak daytoy,” kinuna ni PAGASA senior weather specialist Anthony Lucero, idinto a kinunana nga adda dagiti lugar iti pagilian a mabalin a makissayan ti kapigsa ti tudo kadagitoy iti nasursurok ngem 60 a porsiento.
Kinuna ni Lucero nga ipakita dagiti kaudian a datos a ti El Niño phenomenon a mapaspasamak ita a mangidatdateng iti tikag ket posible a kumaro daytoy itoy a tawen manipud iti “moderate” iti “strong” ken agpaut daytoy agingga iti umuna a paset ti 2016.
Gapu met itoy, kuna ni Lucero a mabalin a maipada daytoy a pasamak iti napadasan ti pagilian idi 1997-1998 a panangigubuay ti El Niño iti tikag, a kakaruanen a napadasan ti pagilian iti maika-20 a siglo.
Kinuna ketdi ti PAGASA a saan ketdi a seknan ti tikag dagitoy a probinsia: Batanes iti Luzon; ken Camiguin, Lanao del Norte, Misamis Oriental, Davao Oriental, Surigao del Sur ken Lanao del Sur iti Mindanao.
Mabalin a sagabaen met dagitoy a lugar/probinsia ti tallo a bulan a tikag manipud iti Oktubre agingga iti Disiembre: Metro Manila, dagiti probinsia iti Cordillera Administrative Region, Ilocos Norte, Ilocos Sur, La Union, Pangasinan, Cagayan, Nueva Vizcaya, Quirino, Bulacan, Nueva Ecija, Bataan, Pampanga, Tarlac, Cavite ken Laguna.
Dagitoy met a probinsia ti mabalin nga agsagaba iti tikag manipud iti Agosto agingga iti Disiembre: Isabela ken Camarines Norte iti Luzon; ken Guimaras, Negros Occidental, Negros Oriental, Cebu ken Biliran iti Kabisayaan.
(Naipablaak iti Bannawag, Hulio 13, 2015 a bilang.)
HULIO 13, 2015
SARITA
6 Angkuan Naunawan, iti Negosio ti Rebolusion
Errol L. Abrew
NOBELA
12 Operation: Drop Venus (21)
Norberto D. Bumanglag, Jr.
16 Siak ni Precious (18)
Juan Al. Asuncion
DANIW
21 Pakdaar
Jake F. Ilac
33 Maysa a Tao, Wenno Pampanunot Maipapan iti Maysa nga Aksidente
Ria Rebolledo
47 Dandaniw a Para Ubbing
Charmaine Joy P. Sebastian/ Ariel S. Tabag
SALAYSAY
10 ‘Toy Numo ‘Toy Biang, Diabetiko
Virginia A. Duldulao, Ph.D.
20 Ket Nagikasir ti Ubing!
Onofrecia I. Ibarra
24 Ket Nag-Ammungan ti Nueva Vizcaya
Bonifacio V. Ramos
40 Nasayaat Dagitoy a Barayti ti Tarong Ita a Panagtutudo
Reynaldo E. Andres
KOMIKS
26 Gayang ni Lam-ang (93)
29 Aritosan (144)
31 Miks & Tiks
KOLUM
14 Saludsodem ken ni Apo Hues
15 Okeyka, Apong
22 TIPS
23 Haytek!
35 Kastoy, Kapid, Ditoy Hawaii
36 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Kasano a Suruan ti Aso?
34 Ammuem Pay Dagitoy
37 Kasano a Paksiaten Dagiti Timel?
38 Ni Apo Prinsipal a Kas Instruksional a Pangulo ti Pagadalan
39 Ti Gasatmo Ita a Lawas
46 Idi Un-unana a Panawen
Subscribe to: Posts (Atom)